
SEGUN Oduber, e tres edificionan di SOGA lo a wordo con- 
strui pa por baha e gastonan di huurmento di edificio cu a 
triplifica e ultimo 8 añanan. Na 2001 tabatin riba presupuesto 
mas of menos 7 miyon florin y awe ta papia di casi 25 miyon 
cu ta bay pa huurmento di edificio. Loke e ta haya mas tristo 
ta cu e 3 edificionan nobo di SOGA, aki 25 aña ta bira di go- 
bierno, es decir, ta paga huur durante 25 aña y despues ora e 
zink di dak ta putri, ora e edificionan ta casi basha den otro, 
e ora e ta bira di gobierno. 


J osel i ne Barroso-Croes 

AFAYASCHCRSING 



AYERA Joseline Barroso- 
Croes, encarga cu e parti di 
mercadeo di Fundacion Lotto 
pa Deporte a haya notifica- 


cion cu e ta wordo geschors. 
Esaki lo a bin debi na un carta 
cu el a manda criticando 
e forma cu ta gastando e 
fondonan di promocion dor 
di un compania cu Lotto a 
contrata pa haci esaki.For 
di fin di siman tabatin ru- 
mornan cu esaki lo a tuma 
lugar, pero ta ayera e carta a 
yega y e noticia aki a wordo 
confirma.. .un otro empleado 
ta wordo castiga dor di papia 
berdad, e berdad cu ni gobi- 
erno ni esnan di Lotto ( cu 
practicamente ta mescos cu 
gobierno) kier scucha. 



T’ASINA cu ladronnan a horta un chubato di Unipa na Budoei y a bay cune te na Servicio di 
Impuesto Aruba (SIA). Aki a basha e porta completamente abou, lagando un destruccion total 
na e edficio nobo aki. Ta parse cu nan kier a bay cu un machine di ATM di Aruba Bank, pero nan 
a bruha y a bay cu e machine di ticket pa clientenan. 


Ladronnan a basha porta abou cu chubato 

DBTRUCO CN FCRMALJ 

Auto di Rudy Lampe pa 
di 8 biaha destrui 

NA varios ocasion a yega di 
kibra windshiled y otronan 
a bora tire di lider di partido 
RED, Rudy Lampe. E biaha 
aki ta su cuatro tirenan a ser 
corta. T’asina cu Rudy Lampe 
tabata na e Santo Sacrificio 
di Misa na Plaza Betico Croes 
diadomingo anochi y e ora ey 
e antisocialnan lo mester a 
comete e acto di vandalismo 
aki. 

Segun Lampe, esaki ta atrobe 
un acto di represaya di con- 
trincantenan politico y ta 
wak’e como un forma di inmidacion, pero RED no ta rindi pa 
ningun presion. 

E ta conta cu el a para su auto pa banda di 6’or di atardi banda di 
hopi otro auto y banda di e auto di parlamentario di MEP Zulay 
van Poppel-Marquez, ora cu e misa a termina el a haya e sopresa 
desagradabel cu tur cuater tire di su auto tabata bora. E ta con- 
sidera esaki un represaya di su contrincantenan politico contra 
dje, pasobra t amasha straño cu memei di tur e otro autonan cu 
tabata staciona ta su auto so a sufri e acto di vandalismo aki. 
Lampe a gradici cu Cuerpo Policial mesora a acudi na e sitio pa 
traha procesverbal di e sucedido. 

Lider di RED ta kere cu su contrincantenan kier intimide pa no 
sigui cu e trabou di critica e gobierno actual, pero cu nan no lo 
logra esey, cu RED no ta rindi pa ningun presion y no tin miedo 
pa sigui denuncia inhusticianan cu ta tuma lugar na nivel gu- 
bernamental. 



Placa pa huurmento di edificio ta sigui 
aumenta den presupuesto 2009 

Mientras tanto nos pueblo ta hogando cu un inflacion producto di BBO 


DURANTE conferencia di 
prensa semanal di partido AVP, 
parlamentario Otmar Oduber 
a mustra cu den presupuesto 
2009 por mira atrobe cu placa 
pa huurment di edificio a bolbe 
aumenta. 3 edificio nobo di 
SOGA a bin aserca ademas di 
mas edificio pa huur. 

Segun Oduber, e tres edificio- 
nan di SOGA lo a wordo con- 
strui pa por baha e gastonan 
di huurmento di edificio cu a 
triplifica e ultimo 8 añanan. Na 
2001 tabatin riba presupuesto 
mas of menos 7 miyon florin y 
awe ta papia di casi 25 miyon 
cu ta bay pa huurmento di 
edificio. 

Loke e ta haya mas tristo ta cu 
e 3 edificionan nobo di SOGA, 
aki 25 aña ta bira di gobierno, 
es decir, ta paga huur durante 
25 aña y despues ora e zink di 
dak ta putri, ora e edificionan 
ta casi basha den otro, e ora e 
ta bira di gobierno. 

E edificionan cu mester a costa 
entre 11 pa 12 miyon florin si 
gobierno mes a trahe, pero e 
contract cu gobierno a cera cu 


esnan cu a trahe ta resulta cu ta 
paga casi 40 miyon florin. “Esey 
ta e dealnan cu e gobierno aki 
ta haci”. 

Tambe Otmar Oduber ta indica 
cu ora mira deskundig advies 
y bijstand ta mescos y pesey e 
pregunta ta bin ta ki dia ta kita 
BBO pasobra e mester bin pa e 
pueblo por haya un alivio. 

Aña pasa nos a cera aña cu un 
inflacion di casi 11% y e aña 
aki na mitad nos ta na e mesun 
nivel cu nos tabata 12 luna di 
aña pasa, es decir e aña aki lo 
cera cu un inflacion di entre 10 
pa 12%. 

Aki e ta menciona cu Merca cu 
tur su problemanan financiero 
ta cera aña cu 4-5% di inflacion 
y Aruba rond di 11%. A pesar di 
esaki gobierno kier purba sigui 
bende e pueblo cu BBO ta bon, 
cu ta duna placa bek, cu a hisa 
e premie grondslag, cu a hisa 
salario minimo... “Bo a duna 
100 florin cu un man anto bo a 
ranca 300 di otro banda for di 
e pueblo. Esey ta e maneho cu 
e gobierno aki a hiba y cu tin 
Aruba caminda cu e ta awe”. 



Den cuadro di esaki Oduber 
ta bisa cu e no ta corda 10 aña 
pasa cu un taxista ta wordo 
poni un revolver na su cabes, 
cu e no ta corda cu hende ta 
wordo mara y atraca manera ta 
wordo atraca na e momentonan 
aki, tampoco e ta corda 10 pa 
15 aña pasa un Aruba pesta cu 
adicto y chollernan manera ta 
e momentonan aki. 

Pa mustra unda nos ta para na 
e momentonan aki el a conta 
cu ayera pa di 4 biaha den poco 
tempo a kibra porta completo 
di Parlamento pa horta eyden, 
pero no ta tende nada di minis- 
ter di Husticia. 


Joseline Barroso-Croes di Lotto pa 
Deporte a haya schorsing 

Un otro empleado ta wordo castiga pa papia berdad 


AYERA Joseline Barroso- 
Croes, encarga cu e parti di 
mercadeo di Fundacion Lotto 
pa Deporte a haya notificacion 
cu e ta wordo geschors. Esaki 
lo a bin debi na un carta cu el 
a manda criticando e forma cu 
ta gastando e fondonan di pro- 
mocion dor di un compania cu 
Lotto a contrata pa haci esaki. 
For di fin di siman tabatin 
rumornan cu esaki lo a tuma 
lugar, pero ta ayera e carta a 
yega y e noticia aki a wordo 
confirma...un otro empleado 
ta wordo castiga dor di papia 
berdad, e berdad cu ni gobierno 


ni esnan di Lotto ( cu practica- 
mente ta mescos cu gobierno) 
kier scucha. 

Como un bon empleado ta na 
su lugar pa cuestiona y notifica 
e cosnan cu no ta bayendo bon, 
specialmente den e caso aki cu 
ta trata di fondo pa yuda de- 
porte na nos isla. Pero mirando 
cu e empresa cu ta haciendo 
promocion pa lotto ta parti di 
e clan di friends & family, no 
por cuestiona esaki, indepen- 
diente di kico ta haci of no ta 
wordo haci. 

Ki paso Joseline lo bay tuma no 
ta conoci, pero no lo ta nada 


straño cu e pone su caso den 
man di abogado pa busca su 
derechonan. 

Mientras tanto keto bay minis- 
ter Ramon Lee no tin e curashi 
di yama e famoso conferencia 
di prensa cu el a bisa mas cu 
un luna pasa cu el lo yame pa 
siguiente siman, y tampoco 
ta honrando e parlamentari- 
onan cu pa basta luna a pidi un 
reunion cune pa atende pre- 
cisamente e tema di Lotto pa 
Deporte, caminda cu tin hopi 
pregunta riba posibel iregu- 
laridadnan cu ta tumando lugar 
den e fundacion aki. 

Destruccion formal na edificio di 
servicio di impuesto na Camacuri 

Ladronnan a basha porta abou cu chubato 



T’ASINA cu ladronnan a horta 
un chubato di Unipa na Budoei 
y a bay cune te na Servicio di 
Impuesto Aruba (SIA). Aki a 
basha e porta completamente 
abou, lagando un destruccion 
total na e edficio nobo aki. 

Ta parse cu nan kier a bay cu 
un machine di ATM di Aruba 
Bank, pero nan a bruha y a 
bay cu e machine di ticket pa 
clientenan. 

Den entrevista cu Mario Ma- 
duro, encarga cu e chubato 
di Unipa el a conta cu mainta 


trempan banda di 6:35 y a haya 
e porta di e Cunucu kibra, aki 
el a ripara cu e chubato no tey 
y tambe tabatin glas kibra. El a 
yama e doño y asina a cuminsa 
check ta na unda e chubato ta y 
hendenan a yama y a bin haye te 
na SIA. Mario Maduro tabatin e 
yabi di e chubato den su man y 
a indica cu e ladronnan a pega 
waya pa cend’e. Unico daño cu e 
chubato a sufri ta cu nan a kibra 
un bentanan y e switch.Tambe 
a haya oportunidad di papia cu 
Meverly Romano, relacionista 


publico di SIA. El a bisa cu e 
chubato a kibra tur dos porta 
di e edficio y cu e daño ta hopi 
grandi. Mirando esaki, ayera e 
oficina principal di impuesto 
tabata cera pa publico henter 
dia.El a conta cu polisnan ta 
haciendo e investigacion y ta 
spera cu pronto nan lo haya e 
malhechornan rapidamente. 
Mester bisa cu tur rond tin 
camara lo cual por duna basta 
informacion di loke a sosode, 
con e la sosode y ken(denan) a 
comete e acto aki. 
Informacionnan adicional ta in- 
dica cu e stul tabata hala dilanti, 
esey kiermen cu ta trata di un 
hende chikito. Tambe mester 
bisa cu na e edificio tabatin un 
guardia di seguridad y polis 
ta investigando esaki, ya cu ta 
straño cu un chubato ta benta 
porta abou, cu tur e boroto cu 
esaki ta haci, y ningun hende 
ta mira of tende algo. 

Esaki ta un muestra mas di e 
situacion dramatico di crimi- 
nalidad cu nos pais ta bibando 
aden y ainda keto bay no ta 
tende nada di nos gobernant- 
enan pa wak kico nan lo haci 
pa atende! 


Delegacion di 
IOWUA kier sa di 
Minister President, 
kico a ser discuti di 
Valero cu Bill Klesse 



DIALUNA merdia un delegacion di e sindicato IOWUA a 
bishita Minister President sr. Nelson Oduber. 

Meta di e bishita ta pa haya e informacionnan necesario for 
di Gobierno pa loke t’e combersacion cu tabatin siman pasa 
cu e CEO di Valero, sr. Bill Klesse. 

Alabez e sindicato a trece e deseo ferviente padilanti di e 
trahadornan di Valero p’e refineria keda habri. 

E reunion aki a resulta sumamente fructifero y interesante, 
ya cu Minister President - mirando e seriedad di e sindicato 
menciona - kier tene tur e trahadornan den Valero bon in- 
forma di tur e desaroyonan den e refineria. 


Trahadornan di Departamento di Cultura 
fada a entrega manifiesto na Parlamento 


AYERA mainta trahadornan 
di Departamento di Cutlura a 
cana te edificio di Parlamento 
pa entrega un manifiesto na 
Presidente di Parlamento. 
Segun informacionnan, a pesar 
cu tin algun hende cu a wordo 
intimida, toch un grupo grandi 
di trahador a firma un carta di 
protesta riba diferente punto y a 
entrega esaki na Parlamento. 
Edwin Kock, trahador di e 
departamento aki, pafor di 
di Parlamento a conta kico ta 
pasando den e Departamento 
di Cultura. El a conta cu e mes 
tabata den e comision di reor- 
ganisacion y ora Monson a muri 


tur cos a cay den otro, tur cos 
a bay robez. Tabatin un pak in 
cu mester a conseha tocante e 
directora y esaki a wordo bypass 
y a nombra un comision ‘onder 
onsje’ caminda cu yiu di Ramon 
Lee tabata den dje, Sra. Figaroa 
di DPO cu ta famia di Ruby 
Eckmeyer, actual directora di e 
departamento. 

E ta sigui conta cu despues a 
bin e pak 2 caminda cu sindi- 
cato mester tabata aden, pero e 
señora a draag voor pa Ramon 
Lee via un MB ( Ministeriele 
Beschikking) pa trek in esaki ya 
cu a wak sindicato den dje. 
Despues a bin e MB 3 y tampoco 


e tabata di acuerdo cu esnan cu 
ta den e comision y a draag voor 
pa Ramon Lee trek e in atrobe. 
Segun Kock, nan a wordo getik 
op de vingers pasobra e pro- 
cedura no a bay segun e gen- 
erieke plaatsing procedure. E 
ta considera cu e hendenan cu 
tin eyden mester usanan como 
tal, pasobra nan tin experiencia 
di añanan, pero awor por ripara 
cu e directora a corta cabes di 
mayoria di nan. “Cada bes cu 
nos bise cu e procedura ey no 
ta corecto, e ta bulabo”. 

Aki el a menciona ehempel di 
pastoor Rene, e ta considera cu 
esaki ta un caso clasico di con 


e procedura no mester bay. A 
bise cu esaki no ta corecto y el 
a bula garganta di e secretaria 
Vilma Thijsen. “Ki ora bo bise 
algo cu no ta na su amen e ta 
bulabo”. 

Edwin Kock, continuando a bisa 
cu e directora no solamente ta 
den e pak commissie 1 y 2 , pero 
tambe den bezwaar commissie. 
Segun e ta indica cu conseho di 
DPO ta pa e hefenan cu ta den 
proceso di reorganisacion no 
mester ta den pak commissie 
y tampoco den bezwaar com- 
missie, pero Eckmeyer ta den 
tur cos. 


E manifiesto ta pa purba di 
draai bek tur cos cu a bay robez, 
pasobra nan a haya apoyo di 
Promer Minister Oduber, pero e 
cos a keda para eynan y emplea- 
donan kier pa e cos aki sigui. 
Dor di esey a acudi na e organo 
mas halto, esta Parlamento pa 
wak kico nan por haci, pasobra 
aparentemente e señora aki ta 
un mini minister. 

Presidente ni vice presidente 
di Parlamento tabata presente, 
pa 9:30 mainta ainda nan no 
a yega trabou, y dor di esey ta 
griffier a tuma e manifiesto for 
di e trahadornan di Departa- 
mento di Cultura. 

AWEMainta su vision di Calidad vs e Realidad - Entrega 13 



SIMAN pasa AWEMAINTA 
a trata e tema cu ta mara na 
Calidad, esta esun di Calidad 
di Hende. Pa sigui un poco riba 
esaki, un elemento importante 
cu ta trece e amor y tempo den 
accion pa produci servicio, 
mercancia y informacion di 
calidad ta “Comunicacion”. 
Tempo ta importante pa cultiva 
amor y pasion pa algo cu bo kier 
haci. Productornan di cualkier 
producto lo mester tuma na 
consideracion comunicacion. 
Pa por tin tempo, mester tin 
comunicacion. Un persona 
mester por expresa of comunica 
cu e kier tin tempo pa cultiva of 
reenforza su pasion pa por pro- 
duci un trabao. E prome forma 
di comunica den e comunidad 
primaria (e famia) ta cuminsa 
na chikito. E baby ta cuminsa 
yora y grita pa laga su mama sa 
cu e kier cuminda. E custumber 
di grita y yora ta e forma, pero 
mientras e yiu ta crece, e ta 
siña pa comunica papiando. E 
papiamento aki ta sonidonan 
cu ta ser produci via e aparato 
pulmonar y stembanden di un 
ser humano. Tin cu ta nace sin 
tin e posbilidad aki y ta siña 
“papia” cu otro señalnan. Co- 
municacion ta asina instrumen- 
tal pa un hende por logra loke 
e ta anhela. Den un sistema di 
bida of produccion di cualkier 
producto, bien sea mercancia, 


informacion of servicio, mester 
tin comunicacion. Comunica- 
cion ta expresión di algo. Den 
elaboración y presentacion 
di un producto comunicacion 
ta ser practica den diferente 
forma. Comunicación ta pre- 
sente tambe cu e cliente tanto 
externo como interno. Comu- 
nicación oportuno ta mara na, 
of tin e afecto di tempo. Siman 
pasa nos a ilustra cu un hende 
cu tempo, ta nifica cu e hende 
tin pasenshi y e tin tambe e 
convicion y speranza cu e re- 
sultado final di tur loke e haci 
ta bon. Comunicación bon y 
efectivo ta traha positivamente 
riba tempo. Na Ingles nan ta 
bisa “correct timing”. Ora cu 
comunicacion ta ausente den 
cualkier tipo di relacion, e ta 
afecta e pasenshi den sentido 
di negoshi y relacion. Den un 
empresa unda comunicación 
ta deficiente of nihil, esaki por 
trece produccion di un pro- 
ducto di calidad den peliger. E 
ausencia di comunicación por 
trece frustración cerca esnan 
responsabel pa un producto y 
esaki lo trece incertidumbre, 
cu por conduci den practica 
mediocre di calidad y hasta fra- 
caso. E pregunta cu ta surgi lo 
ta con nos por comunica mihor? 
Si nos ta tuma na serio practica 
di calidad den produccion di 
un producto, anto mester por 


considera un comunicacion 
adecuado pa tur area cu ta 
importante pa produccion. Por 
ehempel den caso cu sirbi un 
kopi kofi no manera e mester 
ta, esun cu ta responsabel pa 
traha e kofi, esta e productor, 
no unicamente mester por tin 
experiencia den con ta traha 
un kofi, pero e mester por ser 
communica con e cliente ta 
desea esaki. Un caso cu a pasa 
di berdad ta uno cu e “wowo 
critico” di AWEMainta a topa 
cune siman pasa. E cahera di 
un supermercado chikito den 


centro ta hopi amable y ora a 
puntre pa un kopi di kofi y si 
e ta “self-service” e’la contesta 
cu no, pero cu ta e mes ta traha 
e kofi. E kofi ta un bon kofi in- 
stantaneo. E no a puntra con, 
y e cahero a bai un poco patras 
di su stacion y a cuminsa. Pa 
curioso y pa sa con e ta traha 
e koffie, “wowo critico” a pasa 
patras pa wak y a descubri cu 
ya e damita a pone lechi den 
e kopi y tambe e awa. “Wowo 
Critico” tabata net na tempo 
pa instui cuanto kofi pa pone 
y cuanto sucu, pasobra ta uni- 
camente sucu blanco nan tin. 
Mientras tanto e orden a bin cu 
no ta permiti hende patras di 
e area (leu di e caha). “Wowo 
Critico” a acepta su kofi 5 pero 
no tabata satisfecho cu e kofi, 
pasobra lo e’la prefera esaki 
sin lechi. Kico e acontecimento 
aki ta sinja? E les ta: 1) e lugar 
tin un servicio extra cu ta bon; 
2) e tin un calidad di producto 
(kofi) cu ta bon; y 3) Aki ta 
falta comunicación cu e cliente. 
Lo tabata mihor pa e cliente 
mes traha su kofi. Dus un “self- 
service” tabata mihor. E cahera 
no a puntra con e cliente kier 
e kofi. E cliente riba su mes a 
dicidi di pasa patras y wak con 
nan ta traha su kofi, pasobra 
den e caso aki e ta kofi instanta- 
neo. Den e establecimento aki, 
nan ta duna hende un servicio 


di kofi, pero e parti esencial di 
comunicación no tey. Con nan 
por sa con e cliente kier e kofi. 
Aki nan tambe bo por wak e 
multiple uso di trahador. Un ca- 
hero hoben cu kizas e mes no ta 
bebe kofi y kizas no ta capaz di 
traha kofi y no sa tampoca di co- 
munica cu e cliente. Si su hefe 
comunica na dje con e mester 
procede den e comunicación 
cu su cliente pa e kopi di kofi, 
anto e servicio lo ta uno total di 
calidad. E damita a scapa cara 
di e empresa pasobra e tabata 
hopi amabel, aunque despues 
e mester a bisa “wowo critico” 
pa sali di ey tras, pasobra e no ta 
permiti ey tras. E solo intencion 
di “wowo critico” tabata ta pa 
COMUNICA con pa traha su kofi 
cu e ta paga pe anto pa basta bon 
placa!!! !Enseñanza pa loque ta 
trata comunicación ta hopi. Sin 
embargo e ta keda algo hopi di e 
hende. Si mira den profundidad 
di comunicación, un hende cu 
ta traha den cualkier area di 
trabao, mester por tin abilidad 
pa comunica. Den aspecto cu 
ta trata cu hende, ora un hende 
ta comunica algo na otro, e ta 
usa tambe lenguahe corporal. 
Tononan di voz, mirada, bis- 
timento, comportacion, etica, 
lenguahe tanto verbal como 
coporal ta e adornonan cu ta 
bay hunto cu comunicación. 
Comunicacion cu meta pa logra 





The Tao ofCommunication 

Balanced Exchanges 

atencion di hende via uso au- 
dio-visual tambe ta importante. 
Aki nan lenguahe, ilustracion, 
sonido y e tipo di mesahe ta 
hunga un papel instrumental 
no solamente pa por trece e 


comunicación na bo audiencia 
pero tambe na educacion di un 
pueblo. Den produccion di un 
producto cu ta informacion, 
nos por mira e produccion di 
un corant. Un corant ta un pro- 


ducto cu ta trece informacion, 
pero tambe e ta comunica. E 
ta un medio di comunicación 
visual. Ta importante con e ta 
comunica. Comunicación desde 
e meta pa sembra miedo ta crea 
panico. Comunicacion desde 
un forma pa trece sensación y 
pa unicamente bende e corant 
ta un actitud di menos calidad. 
Sensacion ta di poco duracion 
y por tin efecto negativo pa 
e corant a lo largo di tempo. 
Hopi biaha sensación ta bay 
acompaña cu deshonestidad y 
esaki kier meen un actitud di 


comunica cu no ta di calidad. 
Hopi corant no ta realiza cu 
esnan cu kier inverti su 1.50 
florin, den e temponan aki, 
no ta bay mas pa sensación, 
pero nan ta busca otro tipo di 
informacion. E lectornan ta 
diferente, tin otro medio pa 
haya informacion, nan no ta e 
tipo nan cu ta bay tras di nega- 
tividad, y aki comunicacion tin 
cu hunga di otro forma. Si silen- 
ciosamente analiza con corant 
nan na Aruba ta comunica, anto 
si mester mira bon e existencia, 
pasobra esun cu tuma e forma 


di comunica cu mas calidad ta 
esun cu lo sobrevivi. Te aki nos 
kier a comunica atrobe un otro 
entrega di AWEMainta su Vi- 
sion di Calidad versus Realidad. 
Corda duna nos bo opinion 
riba e pagina aki cu ta sali tur 
diamars. 

Mainta 

*cav»kJii&o 

Nos e-mail: 

noticia@awemainta.com 

Tel: 583-1400 
Fax: 583-1444 



Q SETAR 

ANUNCTO 


SETAR ta informa cu debi na trabounan 
necesario riba e sistema di CDMA lo tin 
interupcion di servicio di wireless Broadband 
(EVDO) y CDMA Roaming 

diaranson 26 di november 2008 
entre 12’or di anochi pa 6’or di mainta 


Bishita di delegacion di Financial Action 
Task Force serca Minister President 



DIALUNA mainta Minister President sr. Nelson Oduber a ricibi bishita di un delegacion di Finan- 
cial Action Task Force (FATF), consistiendo di Eduardo Apaez Davila, Helen Hatton, Patricia Steck, 
Mellisa Seenacherry, John Carlson y Stephanie Talbot. E delegacion di FATF actualmente ta di 
bishita pa haci e di tres evaluacion mutual di Aruba, esta pa wak si nos pais ta cumpli cabalmente 
cu e lucha contra labamento di placa, contra financiamento di terorismo internacional y otro clase 
di traficacion ilicito.Manera cu a sosode den pasado, Gobierno ta spera cu un raport positivo lo sali 
for di e bishita aki na Aruba 

Mike Eman ta duna lectura na 
Universidad di Leiden 

Riba invitacion di SIAA “Societas luridica Antilliana et Arubana” 



DIAHUEBS awor, dia 27 di 
november, lider AVP, mr.Mike 
Eman lo duna un lectura na 
Universidad di Leiden. El a 
wordo invita pa e institucion 
di studiantenan SIAA (Soci- 
etas Iuridica Antilliana et Ar- 
ubana) pa bin duna un lectura 
riba e ultimo cambionan den e 
Ley di voto pa Union Europeo 
(Kieswet). E lectura aki lo 
wordo teni na e Facultad di 
Hurisprudencia na Leiden. 

E lectura lo trata e cambionan 
cu a wordo introduci como re- 


sultado di e veredicto di Corte 
di Husticia di Union Europeo 
den e caso Eman/Sevinger vs 
Gemeente Den Haag. Como 
consecuencia di e cambio di 
e Kieswet tur habitante di 
Antiyas y Aruba por vota na e 
eleccion Europeo cu lo tuma 
lugar otro aña dia 4 juni 2009. 
E veredicto ta un logro grandi 
y un victoria pe e pueblonan 
Antiyano y Arubano cu awor 
tin un bos tambe den Union 
Europeo. 

Mr. Mike Eman tin dos titulo 


den derecho. Uno den Ley 
general y un den ley notarial. 
Durante e ultimo anjanan e a 
specialisa su mes tambe den 
e posibilidad huridico y eco- 
nomico cu un relacion nobo cu 
Union Europeo por ofrece. A 
base di su esfuerso awe Reino 
Hulandes ta dunando aten- 
ción na studia con por duna un 
mihor contenido na e relacion 
di Antiyas y Aruba cu Union 
Europeo. Recientemente a sali 
un rapport pa mira con por 
duna mas contendo na LGO 
cu lo termina dentro di corto 


si no haya un contenido nobo 
y awor a sali dia 17 di oktober 
un rapport nobo riba UPG. 
Den esaki Union Europeo ta 
cualifica e regionan cu e sta- 
tus Utrapereferico como su 
“troef’. 

Union Europeo den e nota 
aki ta dicidi cu e regionan 
aki, nan locacion den mundo 
y clima destinto cu esun di 
Union Europeo ta haci nan e 
lugar strategico pa creación 
di centronan internacional 
di investigacion riba energia 
alternativa, “oceanografia”, 
“klimatologia” etc. Riba cada 
un di e teritorionan aki ta bai 
worde estableci centronan 
di estudio y investigación pa 
avansa conocemento riba e 
materia y sirbi com vitrina 
pa Union Europe den resto di 
mundo. Esaki ta oportunidad- 
nan grandi cu un posición di 
UPG hunto cu tur su fondonan 
di desaroyo y sistema di cali- 
dad ta ofrece. 

Mr. Mike Eman ta enfatisa 
cu e derecho di voto adkiri ta 
importante pa tur hende. No 
ta importa si bo ta pa LGO of 
UPG, e hecho cu nos ta haya 
derecho di voto ta duna nos 
mas entrada y influencia pa 
sirbi nos interes na Union Eu- 
ropeo. Si bo kier drecha LGO 


of bo kier haya e mihor pakete 
di UPG posibel, pa cualkier 
di dos, e derecho di voto ta 
duna nos mas voz. Durante di 
e ultimo Bipartiet na Aruba, 
entre Parlamento di Antiyas 
y Aruba, e delegacionan par- 
lamentario unanimamente a 
pone den e “slotverklaring” 
cu e logro di derecho di vota 
ta hopi importante y cu nan ta 
haci un apelacion riba nan go- 
biernonan di Antiyas y Aruba 
pa stimula e participacion 
na eleccion pa Parlamento 
Europeo. 

Na Hulanda mr. Mike Eman lo 
atende cu diferente otro mate- 
rianan importante tambe den 
luz di e crisis internacional 
cu ta afecta Aruba. Eman lo 
sostene reunionan den cuadra 
di haci Aruba mas fuerte pa 
por supera e periodo dificil 
nos dilanti y pone e base pa 
cooperacion cu institutonan 
di research y desaroyo pa haci 
Aruba un pais cu ta resalta den 
calidad di bida. 

Despues di e lectura inte- 
resante aki lo tin oportunidad 
amplio pa e docentenan, studi- 
antenan di ley y bishitantenan 
atendiendo e lectura elabora 
cu mr. Mike Eman riba e tema 
aki. 


Aruba y Spaña a firma acuerdo di intercambio di 

informacion tributario 


DEN prensa internacional por a lesa cu 
gobiernonan di Spaña y Aruba a firma 
un acuerdo di informacion tributario 
pa lucha contra fraude, loke ta permiti 
Aruba sali for di e lista di e paraisonan 
fiscal. 

Secretaria general di Hacienda di 
Spaña, Maria Dolores Beato, y minister 
di Finansa y Asuntonan Economico 


di Aruba, Nilo Swaen, den presencia 
di embahador di Reino Hulandes, a 
firma ayera e acuerdo aki cu e finalidad 
di establece un marco huridico cu ta 
permiti e intercambio di informacion y 
sirbi como instrumento pa lucha contra 
e fraude fiscal internacional. 

Segun e acuerdo aki, Aruba lo por 


intercambia informacion tributario 
cu Spaña, accede na informacionnan 
bancario y contable y otorga capaci- 
dad pa identifica e beneficiarionan 
efectivo di e sociedadnan. Ademas a 
compromete na e no aplicación di e 
principio di dobbel incriminacion den e 
contexto di expedientenan tanto penal 
como civil. 


Esaki sigur ta un paso positivo pa Pais 
Aruba, pero loke ta di lamenta ta cu 
mester haya e informacion aki via 
prensa internacional y no den forma 
local. 

A no ser cu den e caso aki ta continua 
cu e boycott di gobierno contra AWE- 
Mainta y no a manda informacion pa 
nos corant! 

Hopi chofer ta viola prohibicion di pasa auto dilanti vliegveld 



CORTE a trata un total di 51 caso 
den e verkeerszitting di diahuebs 20 
di november. E siman prome, di 13 di 
october, tabatin 12 caso. Manera conoci, 


tur siman riba diahuebs Corte ta trata 
casonan di trafico. 

Ministerio Publico ta publicando tocante 
e casonan aki p’asina tur hende ta mas 
informa encuanto Ley di Trafico. 

Durante e verkeerszitting di diahuebs 20 
di november 2008 e siguiente casonan a 
bin dilanti: l..Core sin faha di seguridad 
(19); 2. pasa otro auto unda ta prohibi 
(12); 3. parkeer riba stupi (3); 4. core sin 
rijbewijs (3); 5. core sin keuringskaart 
(3); 6. core boto sin vergunning (2); 7. 
core sin helm (2); 8. core sin seguro (1) 
; 9. core cu hende den baki di pick-up 
(1); 10. core sin luz padilanti (1); 11. 
core sin luz di number (1); 12. core sin 
belasting (1); 13. core burachi (1) y 14. 
tira pisca (1). 

Durante esun di 13 di november 2008, 
tabatin e siguiente casonan: 1. Core sin 


helm (1); 2. pasa den luz cora (1); 3. 
parkeer riba stupi (1); 4, core cu cos 
of sushi den baki di pick-up habri (1) ; 
5. core sin luz padilanti (1); 6. core sin 
rijbewijs (1); 7. core sinbelasting (1); 8. 
core sin keuringskaart (1); 9. tira pisca 
(1); 10. core boto sin luz (1); surpasa 
velocidad maximo cu boto (1) y 11. pone 
boto riba liñea di boei (1). 

Principio di Zipper 

Durante e tratamiento di diahuebs 
ultimo tabatin atrobe varios caso c.u 
ta trata tocante infraccionnan di e pro- 
hibicion pa pasa auto (inhaalverbod) 
na haltura di vliegveld. E situacion di 
trafico riba caminda grandi cu ta pasa 
dilanti vliegveld ta di tal manera cu e 
trafico cu ta splits den dos baan of rij n’e 
stoplichtnan, ta bolbe bira un solo baan 
despues. Esaki ta ser indica pa e asina 
yama verdrijvingsvakken, cu t’e areanan 


riba caminda pinta cu strepi. Na cada 
control cu nan haci, 

Polis ta constata cu automobilistanan 
ta pasa riba e verdrijvingsvaknan y no 
ta tene nan mes n’e prohibicion pa pasa 
auto cu ta valido eynan. E cos aki ta pro- 
hibi y ta hiba semper na un boet. 

Loke ta remarkable ta cu hopi automo- 
bilista no ta laga e otro drenta tampoco! 
E asina yama principio di zipper no ta 
wordo respeta y ta hiba regularmente 
na situacionnan masha peligroso. 

E principio di zipper ta encera cu ora dos 
caminda bin hunto den un caminda, e 
chofernan riba e dos bandanan ta laga 
e otro drenta nan dilanti. Mescos cu un 
zipper ta cera, e dos rijnan di auto ta 
drenta hunto y ta bira un. Di e manera 
aki ta preveni cu un di e rijnan ta stagna 
y alabez cu trafico ta wordo treci na 
peligro. 


SEPPA ta senjala 

Pobreza cada dia mas creciente: Nos mester para 

‘riba y tuma accion !! 


ROND mundo nos ta mira 
e accionnan di protesta pa 
demanda lidernan mundial 
pa no haci uso di e crisis mun- 
dial como un excuse pa kibra 
e promesanan haci na 2000, 
esta yega e metanan defini 
como e metanan p’e desaroyo 
di milenio. 

Mas bien e exigencia ta pa nan 


compromete nan mes awor cu 
plannan di accion concreto pa 
asina eradica pobreza extremo 
y logra e metanan di milenio 
pa 2015. Di acuerdo cu SEPPA 
e crisis financiero mundial 
atrobe ta proba e necesidad 
urgente pa un re-pensamento 
radical di e architectura finan- 
ciero mundial pa haci esaki 


mas equitativo y relevante pa 
e mundo. 

Nos mester elabora politicanan 
concreto cu ta demanda un 
ayudo pa e cantidad creciente 
di hendenan pober. Nos mester 
uni p’asina nos caba cu un di e 
inhusticia y violacionnan mas 
grandi di derechonan humano 
den historia: Pobreza Extremo. 
T’e momento pa nos para banda 
di esnan mas pober y mas vul- 
nerable, tambe para banda di 
esnan cu ta mantene e vision 
cu asina mes cu nos ta pasando 
den momentonan duro nos no 
por bandona e promesanan pa 
cu esnan den pobreza, pa haci 
mas di loke ta di yuda y menos 
di loke ta hasi nos hendenan 
dolor. 

Ta escandaloso cu nos no ta 
tene voznan den debatenan 
ariba e crisis financiero. Voznan 
cu ta lucha pa un mihor sistema 
social na unda e metanan di 
milenio mester t’e prioridad 
mas halto den nos prespuesto 
nacional, cu plannan concreto 
y adapta na realidadnan di nos 
hendenan. 


Nos ta dilanti un sistema mun- 
dial na unda 1.4. biyon di hende 
ta biba cu menos di $1.25 pa 
dia, un estimacion di 40 miyon 
persona ta biba cu e malesa 
di SIDA, y na unda mundo ta 
gasta $1.2 miyon na arma pero 
cu no por pone $ 18 miyon cu 
ta necesario pa yuda e paisnan 
den necesidadnan urgente. 
Mas tristo ta si mira cu pa cada 
$1 di ayudo cu un pais ta ricibi 
pa e desaroyo di su hendenan, 
e ta gasta mas cu $25 pa e bolbe 
paga e debe. 

Di acuerdo cu SEPPA nos ta 
dilanti dianan di fiesta y for 
di tur skina lo sali gruponan, 
personanan individual cu bon 
intencionnan pa cu esnan mas 
vulnerable y cu ta biba den 
situacionnan difi'cil. 

Ta di aplaudi tur e bon in- 
tencionnan aki, ya cu berdad, 
mientras cu algun ta sinta 
yena platonan yen di cumind- 
anan dushi y ta saborea esaki 
acompaña pa un sin fin di be- 
bidanan, otronan apenas tin e 
posibilidad pa lanta cu un pida 
pan extra den nan tayo. 


Esaki como cu ta dia di fiesta, 
ya cu otro momento ni sikiera 
esaki ta posible. Igualmente 
nos ta mira algun ta cana show 
e pañanan di mas bunita y mod- 
erno, algun mayornan y nan 
criaturanan apenas tin e paña 
bieuw di semper. Esakinan ta 
tristezanan enorme, cu nos no 
mester para keto, mira y keda 
sin hasi nada. 

Pero loke ta mas peor ainda 
t’e politiconan cu ta gusta haci 
weganan barata cu e dolor di 
hende, simplemente pa gana 
voto y mayan cu nan ta sinta 
den e stul ey ta lubida riba nan 
semehanzanan. 

Lanta un rato solamente, haci 
algun bunita de momento ta di 
aplaudi pero awor t’e momento 
pa nos haci algo mas definitivo, 
mas comprometi, cu ta bay 
mas aleu cu simplemente algo 
pa tapa nos consenshi, aunke 
ta pa un solo rato. E bienestar 
di nos hendenan, di nos pais 
ta den nos man tambe y nos 
no mester keda solamente na 
accionan cu ta relaciona cu 
dianan di fiesta. 


Anuncio 

Relaciona cu un reunion pa nos 
empleadonan, nos oficina na 
Seroe Blanco 4 ta sera pa publico riba: 

Diaranzon 26 di november ’08 pa 12.30. 

Nos disculpa pa e inconveniencia. 



IMAIdlNIMI mMIU»Tillt/fllUlltCIUi4 

Pa Promer Minister Oduber 

Mester kita BBO pa Valero pa scapa trabou di hende, pero 

trahadornan di waf si mester sacrifica 

Benny Sevinger ta enfatiza cu placa ta esun cu ta hunga un rol central 



SIMAN pasa Promer Minister 
a reacciona riba e proyecto 
di waf y partido AVP no por 
compronde actitud di e min- 
ister aki. 

Benny Sevinger, miembro di 
partido AVP a bisa cu di un 
banda Premier Oduber ta pa- 
pia di un proyecto di waf y na 
mes momento ta papia di kita- 
mento di BBO pa Valero. Loke 
e parlamentario di AVP por a 
compronde di Nel Oduber ta 
cu e ta bisa cu trahadornan 
no por perde trabou na un 
momento cu mundo ta den un 
crisis y esaki probablemente lo 
bay tin efecto pa Pais Aruba. 
Pero na mes momento e ta bisa 
cu tempo cu e tabata diputado 
encarga cu waf, tabatin como 
700 hende ta traha y tur hende 
tabata cobra tur sorto di geld 
y el a ruim op esaki y kita tur 
hende pasobra mester haci 
sacrificio. 

Mensahe di Promer Minister 
na e momentonan aki pa tra- 
hadornan di Astec y APA ta pa 


no worry cu nan ta bay perde 
trabou, pero ta sacrificio e ta 
pasobra e cos mester wordo 
haci. 

Mirando e declaracionnan 
contradictorio di e Nel Odu- 
ber, Benny Sevinger ta pun- 
tra ta kico ta e mensahe cu 
e ta mandando pa pueblo di 
Aruba? Ora ta combini’e y 
placa ta yega cerca di dje tin 
cu haci sacrificio, pero ora cu 
no ta e esun cu ta bay ricibi, e 
ora si tur hende por keda ca- 
minda nan ta y e por defende 
e ‘trahadornan’. 

Bayendo riba e diferencia en- 
tre Valero y APA, Sevinger a 
bisa cu na 2006 ora cu a wordo 
poni cu ta bay introduci BBO, 
a sinta na mesa cu Valero y a 
bisa cu lo pone 1% BBO riba 
exportacionnan. E tempo ey 
Valero a bisa cu nan no por 
paga esaki pasobra nan no por 
concuri cu e otro refinerianan 
na mundo cu no ta paga BBO. 


Propuesta di Valero tabata pa 
laga e tax holiday cay y paga 
winstbelasting cu un minimo 
di 40 pa 50 miyon pa aña. Min- 
ister President y Minister di 
Finansa a bisa cu si nan cobra 
1% di BBO nan lo tin un entra- 
da di 90 pa 100 miyon florin 
pa aña y dor di esey a bisa cu 
no ta bay acepta e propuesta 
y lo cobranan BBO. “E tempo 
ey gobierno no a pensa rbiba 
e trahadornan, simplemente 
a pensa riba e placa”. Despues 
Valero a wordo boycotea dor 
di minister cu ta duna permiso 
pasobra e refineria no kier 
paga BBO y asina un inversion 
cu lo a wordo haci na e refine- 
ria di algun biyon florin a keda 
para. E tempo ey tampoco a 
pensa riba e trahadornan. 

Awor cu nos ta 2 aña mas leu, 
cu un caso den corte, cual 
probablemente lo caba na juni 
otro aña. Gobierno a bisa cu 
nan lo gana e caso, pero esaki 
ta lat pa nan, pasobra na juni 
otro aña si nan gana e caso, e 
miyonnan cu tin den banco y 
cu gobierno lo haya di pago di 
BBO, nan no lo por haci fiesta 
cune, nan no por bay purba 
cumpra voto cune. Pesey, 
segun Benny Sevinger awor 
aki gobierno a yama Valero 
y a bisanan pa settle e cos aki 
pasobra nan mester di placa 
pa core campaña. 

Awor bayendo pa e parti di 
APA, Sr. Nel Oduber ta bisa 
cu mester haci sacrificio. 75 
trahador na e momentonan 
aki por perde nan trabou ora 
cu gobierno dicidi cu mester 
saca Astec afor, APA no lo tin 
nada mas di bisa pa loke ta 
waf y esaki si no ta conta pa 
Sr. Oduber. 

Pesey Sevinger ta bisa cu 
mester mira unda e prioridad- 
nan di Premier Oduber ta, e ta 
mira unda e por haya e mihor 


cantidad di placa. 

Segun por a compronde e de- 
cision a keda tuma caba den 
Conseho di Minister y dentro 
di poco e minister hunto cu 
su abogado Hendrik Croes lo 
bay corte si ta posibel pa kibra 
e acuerdo cu Astec. Di e forma 
aki e trahadornan lo ta riba 
caya y no lo tin ningun garan- 
tia di un futuro trabou. 
Cuestionabel di e henter e 
asunto ta cu loke kier haci 
di awor pa maart ta kibra 
e acuerdo cu Astec y e mo- 
mento ey dicidi ken lo haya e 
contract, pero e proyecto mes 
lo cuminsa aki 2 pa 3 aña. 
Pesey Sevinger ta puntra ta 
kico ta e intencion pa firma 
un contract awor promer cu 
nan bay cas. Unico respuesta 
cu e por haya ta findings fee, 
success fee, pero minister no 
por a contesta riba ningun 
di e preguntanan haci na su 
persona. 

Partido AVP ta wardando al- 
gun documento mas pa loke 
ta trata e asunto di waf, cu tin 


casonan na Ministerio Publico 
relaciona cu dunamento di e 
contrato pa MTBS, henter e 
asunto di bendemento di waf 
y e partido berde lo duna e 
documentonan cu tin relacion 
cu e proyecto aki painvestiga- 
cionnan sigui, pasobra esaki 
no ta nada otro cu ta hole na 
corupcion y placa ta esun cu 
ta hungando un rol. 

Parlamentario Benny Sevinger 
a finaliza bisando enfatica- 
mente cu placa ta e cos central 
den henter e cosnan aki. 

E1 a manda e mensahe pa 
pueblo ta alerto otro aña ora 
nan yega nan cas cu saco di 
placa di ki forma cu ta manera 
promocion, hisa onderstand, 
paga awa y/of coriente. Pero 
e placa aki ta placa di pueblo, 
di nos tur pa no laganan cum- 
prabo pa nan por keda 4 aña 
mas den poder. 

Di biaha el a bisa cu esaki no 
lo ta un realidad toch, pasobra 
pueblo lo sa di strafnan. 

A horta computer for di Beatrix School 


LADRONICIA na Aruba a bira cos di tur dia y no 
solamente esey, ladronnan ta buscando maneranan 
innovativo pa nos isla pa comete nan actonan di lad- 
ronicia. Ayera por a mira con un chubato a wordo usa 
pa benta portanan di oficina di impuesto abou. Pero 
tambe y hasta por na mes momento, otro ladronnan 
a dicidi di usa un jack hidraulico pa forza trali di hero 
na School Reina Beatrix. Paden nan a logra di horta 
un computer, pero sigur e gastonan di destruccion ta 
hopi mas caro cu e computer. 


A pensa cu auto a dal hende, pero ta ataca el a haya 

AYERA a drenta un melding 
cu auto lo a dal un persona 
na Seroe Blanco, un poco mas 
panort di Texaco. Na yegada di 
ambulans a bin resulta cu no 
ta auto a dal hende, pero mas 
bien e persona lo a haya un 
atake, posiblemente di epilep- 
sia. Mester bisa si cu e persona 
tabata tur golpea y cu su curpa 
tur na sanger, posiblemente di 
e caida ora di e ataca. 




Ladronnan di 
auto a accidenta y 
laga auto atras 




AYERA marduga antisocial- 
nan a dicidi di joyride, si ainda 
por yame asina, of mas bien a 
horta auto di hende drechi, 
ken sa pa haci kico. 

PERO e biaha aki suerte 
no tabata di nan banda, po- 
siblemente debi na velocidad 
halto y caminda muha e chofer 
ladron a perde control di e 
auto y a accidenta na Avenida 
Watty Vos. 

TA parse cu nan a purba saca 
e auto, pero nan esfuerzonan 
tabata en vano y dor di esey 
nan a dicidi di lague atras. 

Un rato despues cu e accident 
a tuma lugar, doño di e auto 
a acudi na warda di polis pa 
entrega keho di joyriding. 

Fraccion di RED ta na favor pa 

Corte Comun di Husticia 
keda estableci na Aruba 



ARUBA a sali na 1986 for di e federacion antiano, un entidad cu 
tabata centraliza tur cos na Corsow. Pesei e lucha pa status aparte 
tabata sinti manera un lucha contra e dominio di Corsow. E otro 
islanan, Boneiro, St. Maarten, St. Eustatius y Saba tur ta sinti mesun 
cos. Pesei nan ta pura pa desmantela Antias Neerlandes, ya cu e 
dominio di Corsow ta insoportabel pa nan tambe. 

E estructura centralista aki ta un creacion di Hulanda pa algun siglo 
caba. Hulanda como pais colonizador a pone e seis islanan hunto 
den un federacion artificial, “Curacao en onderhorige eilanden”, 
asina e tabata jama den tempo colonial. Henter e aparato di gober- 
nacion colonial tabata estableci na Corsow. Pesei den transcurso di 
tempo e Corte Comun di Husticia a keda estableci na Corsow. 

Awor cu Antias Neerlandes ta bai jega na su fin, ta asina impor- 
tante pa crea relacionnan nobo entre e seis islanan aki. Pesei e 
proposicion di Minister Rudy Croes pa e Corte Comun di Husticia 
keda estableci na Aruba ta na su lugar. Fraccion di RED ta sostene 
e idea aki. Esaki lo demostra cu Corsow no ta e centro mas. Trese 
un poder di e trias politica na Aruba lo hiba na un relacion mas di 
igualdad entre e seis islanan. E ta simboliza e fin di e federacion 
antiano cu su centralismo excesivo na Corsow. 

Aruba mester para duro riba e punto aki. Nos no mester laga 
Hulanda impone atrobe su decision, tampoco Corsow. Aruba no 
mester sucumbi riba e punto aki ni pa Hulanda ni pa Corsow. Frac- 
cion di RED ta spera cu tur partido di Aruba lo uni pa defende e 
excelente idea aki. RED ta spera tambe cu e otro cuatro islanan 
apoya Aruba den e demanda aki pa pone un fin simbolico na e 
federacion antiano y mustra asina cu tur isla ta igual. 


John v.d. Biezen, miembro di AVP 

Un gobernacion di AVP lo inverti 
den cuerpo policial 



NO ta un secreto cu criminali- 
dad na Aruba a aumenta na un 
forma espantoso. 

Nos por tuma nota cu e atraco- 
nan ta aumentando cada dia 
mas, e robo di auto nan ta alar- 
mante. Ekiebronandencasnan 
y establecimenton a bin ta au- 
mentando drasticamente. 

Nos por observa un shelter pa 
adictonan den pleno centro di 
Oranjestad, caminda adicto- 
nan ta banja, come y despues 
ta comete fechorinan den e 
amplio parkeerplaats dilanti di 
shelter. Molester di adictonan 
cu ta pidi placa pa sea cuida of 
laba autonan di esnan cu ta de- 
sea di para den e parkerplaats. 
Por ser observa claramente 
durante weekend den oranan 
laat di anochi con e autonan 
ta wordo para ariba acera den 
caya grandi y besindario pa 
motibo di miedo di para den e 
parkeerplaats serca di e shelter. 
Personanan cu ta hasi uso di 
bancomatico den caya grandi 
ta para nan auto ariba acera 
dilanti di bancomatico pa saca 
placa pa motibo di miedo di ser 
atraca. Taxistanan cu ta ser 
asalta y maltrata. 

E pregunta grandi ta: Cual ta 
e maneho di e gobernacion 
actual pa cu criminalidad? 
Aruba su poblacion a crese 
drasticamente y e cantidad 
di polisnan cu ta ser usa pa 
combati criminalidad pa cada 
districto ta minimal. 

Ta ser usa e mesun cantidad di 
polis cu a ser usa pa anjanan 
largo. 

Y e mas tristo ta cu Ministerio di 
Husticia a pone un paro na re- 
clutamento di polis pa un tem- 
porada largo, siendo cu ta existi 
un scarsedad grandi di polis y 
ademas no ta pagando pa por 
tin suficiente personal ariba 
caya pa duna asistencia policial 
y atende denuncianan. 

Nos por a mira un Minister di 
Husticia cortando den budget 
di Cuerpo Policial y ta inverti 


alrededor di 200 mil florin di 
e pueblo pagador di belasting 
den por ehempel un proyecto 
pa un primo di dicho minister 
pa pone sleeping polis, cualnan 
despues a ser kita door di e min- 
isterio di infrastructura. Nos 
por mira un edificio di Centro 
di Hustica cu a ser construi 
pa asina supuestamente baha 
gasto di pagamento di huur- 
mento di edificio, mientras cu e 
Ministerio di Husticia ta inverti 
mas placa pa ampliacion di 
edificio di ruman di Minister di 
Husticia pa asina paga un huur 
hopi mas halto, mientras pueb- 
lo di Aruba ta wordo sacudi pa 
criminalidad. Ta un inhusti- 
cia pa mira con e gobernacion 
actual ta manipula cu opinion 
y sentimentonan di nan propio 


votadornan pa asina malusa 
fondonan publico. Pueblo di 
Aruba ta mirando claramente 
e mentalidad di actual gober- 
nacion. Un gobernacion bouw 
di signatura di partido AVP lo 
inverti den Cuerpo Policial, pa 
loke ta trata reclutamento di 
miembronan nobo pa Cuerpo 
Policial, invercion den mate- 
rial nesecario, y sigur lo zorg 
pa por tin suficiente personal 
pa atende e publico cu ta den 
nesecidad di asistencia policial. 
Partido AVP lo inverti den pago 
extrapaepolisnan, mientrascu 
e problema di scarsedad di polis 
ta wordo resolve, garantisando 
un combatimento drastico di 
criminalidad y asina duna e 
pueblo di Aruba e siguridad y 
trankilidad desea. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Pader Lampe ta un ehempel di un gran lider 

Actitud di pader Lampe ta mustra cu e ta un persona sincero, integro y den kende pueblo por pone su confiansa. 


CUAL ta e palabra mas elocuente cu 
mi lo por expresa pa e actitud tan hu- 
milde y nobel cu pader Lampe a tuma, 
despues cu nos premier a rebaha su 
mes pa insulta e gran lider aki usando 
palabranan insolente cu hamas lo por 
sali di un ciudadano cu a haya bon 
educacion di cas? 

Cu kico mi por compara e actitud di nos 
premier, ora cu mientras e ta presente 
den un ceremonia cristian dirigi pa nos 
obispo na plaza Betico, anto pafor tin 
‘criminalnan’ kendenan consiente of 
no el a instiga cu su declaracion contra 
un lider nobel y manda pa nos Creador 
pa trece cambio den e politca tradicio- 
nal cu no ta sirbi interes di pueblo, ta 
comete acto terorismo na propiedad 
di e pader? 

Grandi ta bo actitud pader Lampe, pa 


reconoce y aproba e empeño di nos 
minister di husticia cu ta lucha pa trece 
corte di apelacion di husticia na Aruba 
y asina pone un fin na e ‘mentalidad’ di 
Curacao y haci’e y mundo comprende 
cu despues cu Antiyas parti manera ta 
planea ta trata es ora di seis isla igual. 
Grandi bo ta pader Lampe pa aplaudi 
y sostene e idea di MEP pa laga poder 
hudicial di asuntonan di Reino keda 
na encargo di Hulanda y asina evita 
cu politica ta infiltra den husticia cu 
consecuencia cu lo nos tin cu bai biba 
cu husticia di ‘trechter’ 

Grandi bo ta pader Lampe cu apesar 
di resistencia di tur parlamentario 
bo ta para ariba cu e participacion di 
Aruba na Parlatino no ta trece ningun 
beneficio pa nos aki na Aruba y cu ta 
simplemente pa complace cu esnan cu 


ta participa. Mientras cu bo ta mustra 
nan tambe cu ta kita subsidio di instan- 
cianan social pa asina e paranda latino 
aki por sigui. 

Grandi bo ta pader Lampe cu despues 
di tur maldad cu nan ta ocaciona 
na bo, di tur ofensa, di e boycot cu 
minister di turismo a tuma contra bo 
den parlamento dor di no contesta bo 
preguntanan y tambe di e censura di 
algun medio di comunicacon cu no ta 
laga bo mensahenan valioso yega na 
oido di pueblo, bo sa di keda humilde 
y ta reacciona cu paz y cu amor pa 
tanto esnan cu ta sigui bo, pero muy 
en particular esnan cu ta ofende bo of 
ta comete actonan di terorismo contra 
bo propiedadnan. 

Pader Lampe bo actitud a y lo habri 
wowo di pueblo y sea sigur cu bo mi- 



sion lo haya e apoyo necesario y cu 
pronto Aruba lo por tin gobernantenan 
sincero, integro y den kendenan Aruba 
lo por tin confiansa. 

Un ciudadano conciente. 


Drumkapel St. Paulus-Michael ta 

ganador absoluto den 

Competencia Mars & Exercitie 2008 


DIASABRA ultimo e drum- 
kapel di Grupo Scout St. Pau- 
lus-Michael di San Nicolas a 
participa na e competencia 
di marcha y exhibicion di co- 
mando pa scouts miembro di 
Scouting Aruba. Aki un biaha 
mas e drumband scout di San 
Nicolas a sa di haci e difer- 
encia. Den total a participa 
cuater drumband na e compe- 
tencia di drumbands. 

Mars & Exercitie 2008 di 
Scouting Aruba a tuma lugar 
den e bario di Madiki e aña 
aki. E marcha a sali for di 
pabou di oficina di DOW y 
a termina riba e parkeerp- 
laats di Antraco NV. Parti di e 
evento aki tabata competencia 


di prestacion musical riba 
caminda di e drumbandnan 
scout. E drumbandnan cu a 
competi tabata Drumkapel 
St. Paulus-Michael di San 
Nicolas, Drumband Ora Ubao 
di Tanki Leendert, Drumband 
Santanero di Dakota y Drum- 
band Casibari di Casibari. 

Mayornan, lidernan y sigur e 
hobennan mes di Drumkapel 
St. Paulus-Michael a keda 
masha contento cu e logro y 
reconocimento di e drumka- 
pel. E hobennan aki di San 
Nicolas (y becindario) ta riba 
snare: TimothyLake, Raheem 
Dinzey, Louisdino Juddan, 
Chris Rasmijn, Leo Simon, 
Louimar Boekhoudt, riba 


tenor: Minguel Cabrera, Mi- 
chael Yarzagaray, Joewayne 
Gumbs, Jonathan Simon, Mi- 
chael Vorst, Keanen Maxwell 
y riba base: Etienne Jones. E 
drumkapel aki ta bou direc- 
cion musical di AVL Robert 
Paesch. 

Un pabien grandi ta bai na 
tur scout di San Nicolas ya cu 
Grupo Scout St. Paulus-Mi- 
chael y Grupo Scout St. Joris 
hunto a bay cu cinco premio 
den exhibicion di comando. 
Ta di reconoce cu na San Ni- 
colas e lidernan scout sigur tin 
scouting na serio, contribuy- 
endo asina den bon forma na 
desaroyo di e hubentud. 

Caravana di presidentenan di Georgia 


y Polonia ataca cu tiro 




Mikhail Saakashvili presidente de Georgia 


Lech Kaczynski, presidente di Polonia 


MIJAIL Saakashvili, presidente di 
Georgia y e presidente di Polonia, Lech 
Kaczynski, a sufri un atentado. 


Moscu - E caravana di vehiculo cu tabata 
transporta e presidentenan di Georgia, 
Mijail Saakashvili, y Polonia, Lech Kac- 


zynski, a wordo ataca cu tiro ayera den 
un zona pega cu e zona separatista di 
Sur Osettia, den e franha controla pa 


tropanan Ruso. 

Ambos presidente a sali ileso di e inci- 
dente. 


Militantenan di PSUV ta celebra victoria ‘sweet & 
sour” Anima pa e bishita di Chávez 



E militantenan di ‘Partido So- 
cialista Unido de Venezuela’ 
(Psuv) diadomingo anochi na 
Caracas, a celebra loke tabata 
un victoria ‘sweet & sour’ den e 
eleccionnan regional, animana 
final pa un bishita di sorpresa 
di presidente Hugo Chávez. 
Despues di oranan largo di 
warda, e militantenan ‘chavis- 
ta’ reuni den e hotel di Caracas 
caminda PSUV a instala su 
comando central di campaña, 
nan por a comproba con, a 
pesar di mantene nan poder 
den mayoria di e estadonan 
di e pais, nan a perde Cara- 
cas y otro gobernacionnan. 
“Mi no por kere”, un simpati- 
zante di e partido a lamenta, 
visiblemente disgusta, ora e 
directora di Conseho Nacio- 
nal Electoral (CNE), Tibisay 
Lucena, a informa cu, contra 
tur pronostico, e candidato di 
oposicion, Antonio Ledezma, 


a gana e alcaldia di Caracas. 
E aplauso pa e ganadornan cu 
cual nan e celabra cada un di 
e 17 gobernacionnan cu nan a 
haya te na e momentonan ey, 
sepcialmente den e Estadonan 
caminda e campaña tabata 
hopi preta, manera Barinas, a 
wordo silencia pa algun derota 
cu a resulta mas doloroso, ya 
cu esakinan no a wordo sperá. 
E incredulidad no a impe- 
di otro militantenan pa 
haci un prome autocritica 
y reconoce nan eror, den 
gruponan improvisa sperando 
e reaccion oficial di e partido. 
E animo a drecha cu e ye- 
gada sorpresa di Chávez, cu 
a yega na e comando central 
di campaña di su partido, ca- 
minda e’la braza e aspirante 
pa alcaldia di Caracas di su 
partido, Aristóbulo Isturiz. 
Isturiz, mescos cu Diosdado 
Cabello, cu tabata candidato 
na estado Miranda, e region 


cu ta inclui e zonanan habita 
di Caracas, tabata e gran perd- 
edornan di e anochi, aunke 
Chavez tabata tin palabranan 
di afecto pa nan, entre e aplu- 
aso di su simpatizantenan. 
Decena di ‘chavista’ a keda 
pafo di e salon caminda tabata 
tin un conferencia di prensa. 
E presidente a wordo ricibi cu 
e clasico “jUh!, jah!, Chávez 


no se va”, y esaki a lanta e 
animo di su simpatizantenan 
felicitando su partido pa e 
“gran victoria” cosecha den e 
eleccionnan, segun e’la bisa. 
Chávez a reconoce e exito di 
su oponentenan politico y a 
felicita su mes pa e participa- 
cion halto di e ciudadanonan. 
E clima cordial a wordo inter- 
umpi solamente pa protestanan 


contra un periodista di e canal 
priva Globovisión, despues cu 
esaki a haci un pregunta cu e 
publico presente no a gusta. 
“Chávez, mi ta stimabo!” por a 
tende den e sala, ora e gober- 
nante Venezolano a bisa cu 
e victoria logra pa su partido 
ta dune animo pa “sigui padi- 
lanti” cu e proyecto “socialista” 
cu e ta lidera. 

Ken a gana y ken a perde na Venezuela? 

Chavismo a gana den mayoria di estado pero 

Oposicion a avansa y triunfa na Caracas 


E mapa Venezolano a keda 
“Rojo, Rojito” despues di e 
eleccionnan regional, manera 
presidente Hugo Chávez a bisa, 
pero su partido a perde e dos 
Estadonan mas pobla di e pais, 
y e alcaldia di Caracas, cu te 
diadomingo tabata den man di 
e partido di gobierno. 

Cu otro palabra, chavismo no 
tabata tin un adelanto grandi 
den e eleccion, pero oposicion 
sf. Di dos gobernacion cu nan a 
haya na 2004, awor nan tin tres, 
y e resultadonan ta sigui preta 
den otro dos Estado. 

Caracas - Oposicion Venezolano 
diadomingo a marca varios 
victoria clave den e eleccion- 
nan regional di e pais, aunke e 
aliadonan di presidente Hugo 
Chávez a keda cu mayoria di e 
22 gobernacionnan cu tabata 
na disputa, segun a resultadon- 
an oficial di Conseho Nacional 
Electoral. 

Den e eleccionnan cu Chávez a 
califica di vital pa su proyecto 
socialista, su siguidornan a 
canta victoria den mayoria di 
e Estadonan di e pais, pero nan 
a perde un di e Estadonan mas 
pobla di Venezuela, Miranda, 


y tambe e Alcaldia Mayor di 
Caracas. Te diadomingo ul- 
timo tur dos tabata den man di 
chavismo. 

E partidonan opositor tambe a 
gara Estado Zulia, caminda e 
di dos ciudad mas importante 
di Venezuela, Maracaibo, ta 
keda y tambe e Estado Nueva 
Esparta, cu ta inclui Isla Mar- 
garita den Caribe. 

Segun presidente di CNE, Ti- 
bisay Lucena, e participacion 
electoral tabata di 65,45 por 
ciento, esun mas halto cu te 
awro a wordo registra den 
eleccionnan regional y local na 
Venezuela. 

Chávez a bisa cu e proceso elec- 
toral Venezolano ta esun “mas 
transparente” y “mas sigur di 
mundo”, y cu “na Venezuela ta 
imposibel pa comete fraude”. 
Cu un custodia di seguridad 
pisa, Chavez a yega na su cen- 
tro di votacion, den un scol di 
un bario pober na e parti west 
di e capital, acompaña pa su 
dos yiu muhernan mayor y su 
nietonan. 

E hefe di Comando Strategico 
Operacional (CEO), mayor gen- 
eral Jesus González, a bisa cu 
durante e dia 26 persona a 


wordo deteni na Caracas, y den 
e Estadonan Zulia, Portuguesa, 
Táchira, Carabobo, Cojedes, 
Yaracuy, Anzoátegui, Falcón y 
Miranda, pa motibo di a daña 
e material electoral; presenta 
identificacion falso; violacion di 
e area di seguridad; y posesion 
di arma di candela. 

Como 34.899 mesa den henter 
e pais a funciona pa como 10 
ora, debi na e cantidad di vota- 
dor cu a keda warda te laat pa 
nan bai vota. 




Suheto ta mata su señora y herida 2 

den misa di New Jersey 


DIADOMINGO ultimo, un 
suheto a drenta den vestibulo 
di un iglesia di cual e miem- 
bronan den nan mayoria ta in- 
migrantenan Indio, y cuminsa 
dispara durante e ceremonia 
religioso, heridando tres per- 
sona, incluyendo su señora, 
cu a fayece despues. Asina 
autoridadnan a informa. 

E suheto, cu tabata biba separa 
di su señora, a scapa despues 
di e atake, fuentenan policial 
a añadi. 


Polis tabata busca Joseph M. 
Pallipurath, di 27 aña, origi- 
nal di Sacramento, California, 
despues di e tiroteo den e 
Iglesia ortodox Syrio Saint 
Thomas Knanaya na Clifton. 
Capitán Robert Rowan, cu ta 
hefe di e cuerpo di detective, a 
bisa e corant The Star-Ledger 
di Newark cu e vfctima, Resh- 
ma James di 24 aña, a muda 
recientemente di California 
pa scapa di e abusonan cu e 
tabata sufri den su matrimo- 
nio, y a solicita un orden di 


alehamento. 

Como 200 persona tabata 
asisti na e ceremonia den e 
iglesia. 

E tres victimanan a haya tiro 
den nan cabez, Rowan a bisa. 
Un muher di 47 aña y un ho- 
ben di 23 tabata den estado 
critico, e fuente a añadi. 

Un vocero di hospital Saint 
Joseph Medical na Paterson, 
caminda e victimanan tabata 
haya atencion medico, a nen- 
ga di duna mas detaye. 

Conferencia riba uso di energia nuclear na 

Emiratonan Arabe 



Hans Blix 


_ 


David Miliband 


Abdulah Bin Zayed al Nahayan 


ABU Dhabi - E di XIV Confer- 
encia Anual di Energia a habri 
ayera na Abu Dhabi pa trata e 
desaroyo di energfa nuclear cu 
metanan pacifico den e paisnan 
di e region di Golfo Persico. 

E congreso, cu lo dura te ma- 
ñan, ta wordo organiza pa e 
Centro Emirati pa Estudio y 
Investigacionnan Strategico. 
Den e evento ta participa repre- 
sentantenan gubernamental y 
expertonan di e sector atomico 
di varios pais, entre nan e min- 
istro Britanico di Asuntonan 


Exterior, David Miliband, y e 
ex hefe di e inspectornan di 
desarme di Nacionnan Uni, 
Hans Blix.E principal obhetivo 
di e conferencia ta pa analisa e 
posibilidadnan di desaroyo di 
tecnicanan nuclear cu metanan 
pacifico, ya cu nan ta wordo 
considera como un opcion prac- 
tico pa satisface e gran necesi- 
dadnan energetico den futuro. 
Asina fuentenan organizador di 
e evento a laga sa. 

Asina tambe, e participante- 
nan lo trata e papel cu energia 


atomico por hunga den e tema 
di cambio climatico, y e riesgo 
y modelonan pa impedi prolif- 
eracion di arma nuclear. 

Tambe, nan lo analiza e utilidad 
economico cu e tipo di energia 
aki ta genera, y su consecuenci- 
anan pohtico y social. 

Por ultimo, nan lo studia e mod- 
elo di programanan nuclear 
civil cu ta wordo desaroya na 
otro paisnan, manera Alemania 
y Hapon, y evalua e casonan 
polemico di Irán, Israel, ademas 


di Pakistán y India. 

E ministro Emirati di Asunto- 
nan Exterior, sheik Abdulah Bin 
Zayed al Nahayan, a enfatisa na 
apertura di e reunion cu su pais 
a adopta programa pa generar 
energia atomico cu metanan 
pacifico basa riba “transpar- 
encia total”, cu e proposito di 
dispone di e energia cu ta sirbi 
pa proyectonan den desaroyo. 
Di otro banda, e’la reitera e 
postura Emirati di haci di e 
región di Medio Oriente un 
zona liber di armanan di de- 


struccion masivo.Fuentenan di 
e organizacion di e conferencia 
a revela cu Irán a disculpa su 
mes di participa na e congreso, 
aunque nan a invita e ex prin- 
cipal negociador di e programa 
nuclear Irani y actual presidente 
di Parlamento, Ali Lariyani. 
Israel no a wordo invita pa 
motibo di e compromiso cu 
Emiratonan Arabe Uni tin cu 
e decisión di Liga Árabe pa 
boicotea e estado hebreo pa 
motibo di e conflicto árabe- 
israelf. 


Citigroup ta logra rescate miyonario 

di Gobiemo di Merca 


NEW York - Gobierno tambe lo inyecta 20.000 miyon 
dolar na capital nobo, agregando esaki na e 25.000 
miyon cu nan a caba di hinca den e banco, y lo haya ac- 
cionnan preferencial cu un dividendo di 8 por ciento. 
Citigroup a haya e mas recien inyeccion di placa 
despues cu su accionnan a cay cu 60 porciento siman 
pasa, pa temor cu e grupo no tabata conta cu suficiente 
capital pa sigui na bida. 

A cambio di e rescate, e dividendo di e banco esen- 
cialmente lo wordo elimina ya cu e lo wordo prohibi 
pa paga mas cu un cen pa accion pa trimester den e 
proximo tres añanan sin consentimento di Gobierno. 
E dividendo trimestral actual ta di 16 cen. 

Citigroup lo no tin mester di reemplaza e presidente 
ehecutivo Vikram Pandit of otro ejecutivonan halto, 
pero Gobierno lo tin e ultimo palabra pa loke ta nan 
pago. 

E banco tambe a acepta di trata di modifica hipotecan- 
an den problema incluyendo esunnan den e portafolio 
di 306.000 miyon dolar, mientras Gobierno ta trata di 
tene e propietarionan di vivienda liber di ehecucion. 



E pakete crea tambe lo por sirbi como matriz di asis- 
tencia pa otro banconan cu ta kere cu nan lo enfernta 
predidanan creciente ora e economianan drenta den 
recesion. 

E rescate di Citigroup ta suma na e esfuerzonan signifi- 
cativo cu Gobierno di Merca a implementa pa rescata 
e sistema financiero, despues di e rescate di American 
International Group Inc, Bear Stearns Cos, Fannie Mae 


y Freddie Mac, y e inyeccion di cientos di miles di miyon 
di dolar den otro banco y firmanan financiero. 
Gobierno a pone mas di 1 biyon dolar di pagadornan 
di impuesto na riesgo. 

Citigroup a acepta pa absorba e prome 29.000 miyon 
dolar di perdida riba e cartera di 306.000 miyon, mas 
un 10 por ciento di perdida adicional, loke ta un ex- 
posicion maximo di 56.700 miyon dolar. 
Departamento di Tesoro lo por termina absorbiendo 
5.000 miyon dolar na perdida, Corporacion Federal di 
Garantia di Deposito (FDIC) 10.000 miyon, y Reserva 
Federal e resto. 

Departamento di Tesoro lo haya 24.000 miyon dolar 
na accion preferencial, y FDIC 3.000 miyon. Di e suma 
combina, 7.000 miyon ta forma un peso pa e garanti- 
anan gubernamental. 

Den un comunicado conhunto, Fed, Tesoro y FDIC a 
califica e medidanan como “necesario pa fortalece e 
sistema financiero y proteha e pagadornan di impuesto 
Mericano, como tambe e economia di Merca”. 

Flota Ruso ya ta den awanan Venezolano 



E flota di barconan di guera 
Ruso, cu lo realisa algun mani- 
obra naval sin precedente hunto 
cu barconan Venezolano, ya ta 
den awanan di e pais Surameri- 
cano, si nos bai tras di palabran- 
an di presidente Hugo Chavez di 
diadomingo anochi. 

“E barconan Ruso ta yegando, 
dentro di poco ora na lo drenta 
awanan Venezolano. Ya nos ta 
preparando pa ricibi presidente 


Medvedev”. Asina Chávez a de- 
clara despues cu e’la deposita su 
voto diadomingo ultimo. 

E flota Ruso aki, consistiendo 
di e crucero nuclear ‘Peter the 
Great’, e destructor ‘Almirante 
Chebanenko’ y otro barconan di 
escolta, lo realiza algun mani- 
obra cu no a wordo registra den 
Caribe desde e fin di Guera Friu, 
algo cu a lanta cierto sospecho 


na algun pais. 

Den un entrevista recien cu 
medionan di comunicación, 
general Jesus González, re- 
sponsabel di e Comando Stra- 
tegico Operacional, a splica cu 
e barconan lo ataca Venezuela, 
coincidiendo cu e yegada di e 
presidente ruso, cu lo cuminsa 
su bishita na Caracas mañan dia 
26 di november. 

Segun e responsabel militar aki, 


e maniobranan conhunto, cu ta 
consisti di realisa ehercicionan 
conhunto di ‘navegación, res- 
cate y comunicación’, lo dura 
un siman. 

Rusia y Venezuela ta mantene 
un relacion “strategico” cu a 
wordo concreta cu firma di un 
cantidad di acuerdo, principal- 
mente den tereno energetico, 
militar y financiero. 

Ta ser spera ademas, cu du- 


rante e bishita di Medvedev lo 
firma un convenio bilateral riba 
energia nuclear pa metanan 
civil. 

Moscu ta duna special impor- 
tancia na su relacionnan cu 
Venezuela y otro paisnan di e re- 
gion, manera Cuba, y a bisa cu e 
acercamento aki no ta dirigi na 
ningun pais y ta unicamente un 
‘convergencia di interes’. 


Por lo menos 23 morto den atentado na Irak 



UN muher a mata su mes cu 
explosivo cerca di e Zona Berde, 
caminda e embahadanan di 
Merca y Gran Bretania ta situa, 
y un bom a explota den un bus 
transportando empleadonan di 
gobierno Iraki, den dos aten- 
tado na Bagdad ayera, cu a 


laga por lo menos 20 morto, 
segun informacion di autoridad 
di Irak. 

Otro tres persona a muri den 
atakenan cu explosivo contra 
patruyanan policial na Bagdad 
y na Bakuba, polis a laga sa. 

E actonan di violencia aki a 


tuma lugar na momento di hopi 
actividad parti mainta, mien- 
tras parlamentarionan Iraki ta 
prepara pa vota, mañan, riba un 
acuerdo cu ta permiti forzanan 
Mericano keda na Irak tres aña 
mas bao un riguroso supervi- 
sion Iraki. 

Den e prome atake, un bom co- 
loca na un bus cu ta wordo usa 
pa Ministerio di Comercio pa 
transporta empleado, a wordo 
detona poco prome cu 8’or di 
mainta, den oost di Bagadad, 
segun version di polis y di doc- 
ternan cu a papia den forma 
anonimo pa falta di autoridad 
pa papia cu periodista. 

E explosión a mata 13 empleado 
y a herida tres, segun un fun- 
cionario di un compania cu ta 
forma parti di Ministerio di 
Transporte. 

Un funcionario di hospital 


Kindi, y otro funcionario na e 
hospital Ibn al-Nafis a bisa cu 
entre e 13 mortonan tabata tin 
ocho muher. 

Ehercito di Merca a bisa cu 
14 persona a muri y cuater a 
wordo herida den e atake con- 
tra e bus. 

Como tres cuarto di ora mas 
laat, un muher e bula su mes cu 
explosivo mientras e tabata den 
fila den un tienda cerca di e en- 
trada di Zona Berde den centro 
di Bagdad. Siete persona a muri 
y 13 a wordo herida, segun ver- 
sion di un autoridad di Ministe- 
rio di Asuntonan Interior y otro 
funcionario Iraki. Tur a nenga di 
identifica nan mes. 

E Zona Berde ta un zona grandi 
na unda tin ubica oficinanan 
gubernamental y embahada di 
varios pais bao intenso vigilan- 
cia di forzanan Mericano. 


Funcionarionan di hospital 
Kindi a bisa cu dos muher a 
muri den e explosion causa pa 
e atacante suicido. Servicio di 
spionahe Iraki a bisa cu un di 
e dos muhernan morto tabata 
na estado. 

Den un di tres atake, un bom 
coloca band’i camnida a ex- 
plota, mientras un patruya 
policial tabata pasa, cerca di 
Universidad Tecnologico den 
oost di Bagdad. Dos civil a muri 
y otro cuater a wordo herida, 
funcionarionan policial a bisa, 
y a pidi pa no wordo identifica. 
Tabata tin dos polis entre e 
heridonan. 

Na Bakuba, na 60 kilometer 
nooroost di Bagdad, un polis 
a muri ora un bom e explota 
cant’i caminda, ora e’la pasa 
den su auto, polis a duna di 
conoce. 

I.L. Laboratorio Familiar N.V. presente na 
Dia Di Salud di Manrique Capriles Group. 



DIADOMINGO ultimo 23 di 
november 2008 I.L. Labora- 
torio Familiar N.V. a participa 
na “e Dia di Salud” organisa pa 
Manrique Capriles na Renais- 
sance Convention Center. 

Ya pa varios anja Manrique 
Capriles Group bao di guia 
di su director sr. Michel 
Henriquez y sra Nidia Boye 
a bin ta organisa e activi- 
dad aki p’e comunidad di 
Aruba. Durante e actividad 
aki pueblo a haya un ultimo 
oportunidad pa controla su 
nivel di cholesterol y sucu 
completamante gratis prome 
cu anja 2008 yega na su fin. 
Tabatin e oportunidad di 
check e peso, e altura y e 
presion arterial. 

E control di nivel di sucu den 
sanger tabata na encargo di 
Fundacion Club Diabetico Ar- 


uba. E parti di control di Cho- 
lesterol tabata den man di e 
staff atento di I.L. Laboratorio 
Familiar N.V. bao direccion di 
lic. Irene van der Linde. 

I.L. Laboratorio Familiar ta e 
prome laboratorio aki na Aruba 
cu e anja aki a logra acredita- 
cion pa ISO 15189:2007. Un lo- 
gro sin duda sumamente grandi 
tanto p’e compania como pa e 
comunidad di Aruba. 

Mainta tempran e publico a 
cuminsa yega na Renaissance 
Convention Center, na yuna, pa 
haci e examennan demostrando 
asina un gran interes pa cu nan 
salud. 

Despues di a haci e examen 
di Sucu y Cholesterol, e pub- 
lico por a atende e diferente 
booth nan p’asina haya mas 
información con pa cuida nan 




salud. 

Gerenciay personal di I.L. Labo- 
ratorio Familiar N.V. ta convenci 
cu e tipo di actividad nan asina 
aki ta di sumo importancia pa 
pueblo di Aruba dunando asina 
e oportunidad di bay check e 
salud sin necesariamente ta 
sinti malo. 

Durante e actividad aki tambe 
tabata tin presentacion di Tao- 
ist Tai Chi Society cu a duna 
un presentacion di e arte hopi 
interesante di Tai Chi. E grupo 
di Zumba cu tin nan sede na 
Club Estrella Santa Cruz a lanta 
tur hende di nan stoel durante 
nan presentacion. Nan a duna 
un sesion masha energetico y 
contagiante! N’e otro booth nan 


por a haya tips di makiyahe di 
Erick Alexis, información con 
pa cuida bo cutis como tambe 
información di diferente vi- 
tamina y remedinan cu por usa 


pa controla diferente malesa. 
T’e intencion di sigui otro anja 
cu tipo di actividad den difer- 
ente bario. Keda pendiente pa 
cu esaki! 


Tur cos ta cla p’e 

SNBA cu cena cu 2 orador di taya 


COMO continuación na nos co- 
municadonan, SNBAorguyosa- 
mente ta reconfirma cu nan 
prome “Annual Fund Raising 
Dinner” ta dia 29 di november 
2008 pa 8’or di anochi.E lugar 
ta Renaissance Conference Cen- 
ter. E oradornan ta: Dr. Ryan 
R. Peterson yDr. Peter Tarlow. 
Dr. Ryan R. Peterson, decano y 


investigador cientffico di Uni- 
versidad di Aruba, lo cuminsa 
e anochi cu un introducción 
breve di San Nicolas. 

Un nativo di e comunidad Car- 
ibense aki di habla Ingles y bia- 
hero durante ultimo binti aña, 
dr. Peterson lo explora e aspecto 
y habilidadnan cu a duna forma 
na e comunidad Caridense aki 


durante e ultimo decadanan. 
Siguiendo numeroso estudio 
international, dr. Peterson, 
tambe lo resalta e retonan clave 
cu comunidadnan di isla, man- 
era San Nicolas, mester atende 
y adopta si nan kier bay dilanti 
den un ambiente nobo y volátil 
di oportunidadnan global. 

Dr. Peter Tarlow, e orador prin- 


cipal di e anochi (key note 
speaker) ta un autor y orador 
den e tereno di sociologfa di 
turismo, desaroyo económica 
y seguridad. E ta famoso pa su 
conferencianan y seminarionan 
rond mundo, na numeroso 
agencia y universidadnan. 

E lo ta haciendo un estudio di e 
comunidad pa después discuti 


con e resultadonan por ser usa 
pa yuda San Nicolas drenta e 
próximo fase di su bida comu- 
nitario. Coma tal e lo examina 
e ciclo básico y con e ora ey 
comunidadnan por crea un sinti 
di renacemento. 

Esakinan ta lecturanan cu bo no 
por perde. Sigura cu bo ta pre- 
sente dia 29 november 2008. 

E equipo di Cardinals 13-14 
anja a pasa diadomingo atardi 
pa final di Hubenil A derotando 
e equipo di Braves. 

Mester remarca cu e nomber- 
nan di cada equipo ta bini man- 
era nomber nan di equiponan 
di Mayor League Baseball di 
Merca. E equipo aki ta cai bao 
di e organisacion di The Gi- 
ants Baseball Organization y 


ta bao di manego di sr. Maiky 
Fingal cu su coach sr. Ricardo 
Landsiquot, kende porcierto a 
haci un tremendo trabao cu e 
muchanan aki. 


Aki nos por mira con impor- 
tante e mayornan ta p’e much- 
anan aki, sin e suport total di 
nan mayornan n’e edad aki e 
bon resultado aki no ta posibel. 
E weekend aki nan lo ta en- 
frentando e equipo di Indians, 
na unda cu ya nos ta manda e 
mensage pa tene bon cuenta 
pasobra ta bataya fuerte lo bai 
tin. 

Tur fanatico y especialmente 
esnan di Giants ta keda invita 
diasabra awor pa 1 or di merdia 
na Olympic Ballpark na Maria 
Mai pa disfruta di un tremendo 
wega final. Exito na nos much- 
anan, sigi cu e lema "Never 
Give-up", y awor nos ta bai pa 
campeon. 


Den principio hopi hende no a 
kere cu e equipo aki lo ta den 
final awe di Hubenil A, dor di 
trabao duro y efficiente, bon 
coordina entre e mayornan a 
pone cu e team aki a logra. E 
team ta consisti di Jean Marck 
Fingal, Jordan Pereira, Jona- 
than Ruiz, Yumarc Angela, 
Win Ras, Ruwin (cuco) Tromp, 
Mitchell Erasmus, Gregory 
Boekhoudt, Luigi Diaz, Ritch- 
enyll Thiel, Ashwin Feliciano, 
Anton Bruin. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Ningun Polstico, ningun Minister y ningun Fundacion concerni 

Tabata interesa den e Symposium Abuso Sexual di Mucha den Famia! 


DIASABRA ultimo, 22 di November a 
tuma e lugar den Cas di Cultura e prome 
symposium Abuso Sexual di Mucha den 
Famia. E symposium aki a marca historia 
unda un panel professional nacional y in- 
ternacional a trata e tema di abuso sexual 
di mucha den famia. 

Dr. Jeffrey Di Carlo, un psychologo y 
theologo Arubiano bibando mas di 20 
anja na Alemania y Swisa, a logra forma 
un grupo di oradornan di un caliber 
halto pa trata e tema di abuso sexual di 
mucha den famia, un trabow cu sigun e, 
no tabata facil ya cu hopi hende a nenga 
di tuma parti den e symposium. E’la re- 
marca cu cierto organisacionnan a nenga 
di coopera pa motibo di su moralidad 
biblico. Otronan a bisa cu nan no kier 
identifica nan mes cu su persona y otro- 
nan a djies ignora henter e asunto. Asina 
mes, despues di tanto turbulencia, Dr. Di 
Carlo a logra pone algo di un caliber halto 
riba pia, nunca antes visto aki na Aruba, 
den e ramo di abuso sexual. Oradornan 
durante e symposium tabata, fuera di su 
persona, Sr. Erik Lake di KZP, kende tin 
32 anja di experiencia den e ramo aki. 
Sr. Lake a hasi un presentacion practico 
pa splika con nos por yuda nos yiunan pa 
nan no cay den e garanan di un pedofil y 
e tambe a trata e tema di sugar mommy y 
daddy, locual ta algo cu ta hibando hopi 
di nos hobennan den perdicion y hasinan 
adicto na cosnan di mundo. Psychologa 
y specialista den ramo di abuso sexual di 
mucha, Sra. Diana Uribe, un dama cu un 
amor pa mucha y cu un mente analytico 
pa yuda cada persona cu ta sufri di un 
Post-Traumatic-Disorder-Syndrome.Sra. 
Uriba a trata encuanto e consecuenci- 
anan di abuso sexual locual tabata un 
presentacion hopi interesante y a trata 
e consecuencianan psychologico, social, 
sexual y fysico. Dr. Di Carlo mes a trata e 
tema di pedofila den historia mustrando 
cu na Egypto pedofilia tabata un prac- 
tica normal, y tambe durante e era pre- 
Socratico pedofilia tabata algo respetable 
den sociedad demonstrando cu Plato, 
Aristotle y Socrates mes tabata pedofil, 
mescos cu Alexander the Great. Y for di 
Atlanta, Georgia (USA), Prof. Dr. Richard 
Paul Resin, psychologo forensico conoci 
internacionalmente, kende a traha hunto 
cu Anna Freud, yiu muher di Dr. Sigmund 


Freud. Prof. Dr. Resin tin un experiencia 
di mas di 30 anja tratando muchanan di 
abuso sexual y kende tambe a trata miles 
di pedofilnan den su trayectoria profe- 
cional. Prof. Dr. Resin a trata e tema di e 
characteristicanan y tratamento di e pe- 
dofilnan, locual tabata algo sumamente 
informativo y a lanta hopi interes den 
participantenan. Den un sala sumamente 
bashi, tur e partisipantenan a puntra unda 
nos ministernan a keda. Unda e parla- 
mentarionan a keda? Unda nos cuerpo 
policial a keda? No tabatin ningun hende 
di Asuntonan Social. No tabatin ningun 
hende di Voogdijraad. No tabatin ningun 
hende di Ministerio Publico. No tabatin 
ningun trahador social, ningun Peda- 
gogo, ningun Abogado, ningun Huisarts 
y ningun Pediatra. Tabatin solamente un 
lider religioso y esaki no tabata un lider 
di e Iglesia cu ta defende e pedofilnan. Un 
psychologo cu tabata presente a puntra 
unda e Fundacion Respetami a keda y 
unda Telefon pa Hubentud a keda. 

Unda tur e instancianan cu ta defende 
e balornan di e muchanan a keda? Sra. 
Trudy Hassel, di Fundacion Let’s Talk a 
keda asombra di mira un sala bashi y a 
hanja falta di hopi organisacion y instan- 
cianan. E’la bisa cu esaki ta mustra den ki 
estado nos pais ta aden, di nenga di soport 
y tuma parti di algo asina importante. 
E tambe a keda asombra cu e cuerpo 
policial no tabata presente. E Fundacion 
Teen Challange tambe tabata presente y a 
critica cu nan ta hanja falta di e lidernan 
di nos pais. Dr. Jeffrey Di Carlo, kende a 
organisa e symposium a declara cu e no 
a spera algo asina pero cu esaki ta mustra 
e mentalidad di e pueblo di Aruba, y ta 
splika e mentalidad di nos politiconan y 
hasta e mentalidad di e instancianan cu ta 
defende e balornan di mucha. E’la splica 
cu e’la invita e minister concerni cu asun- 
tonan social pero despues di a follow-up 
y hasi un esfuerso pa yama asina tanto a 
dicidi di laga e cos para. E tambe a aserca 
un parlamentario cu tampoco no a hanja 
e tema asina importante pa ta presente of 
manda un representante. Nan no a hanja 
e tema aki importante pa ta presente? Of 
nan no tabata kier a asocia nan mes cu un 
tema asina controversial y tabu? E pueblo 
di Aruba y e organismo politico a bisa di e 
manera aki, cu nan kier pa abuso sexual 


den famia sigi sosode y keda den secreto. 
Nan a mustra asina cu nan kier pa e tema 
aki keda un tabu den nos sociedad. Esnan 
presente a critica e Fundacion Respetami 
di ta trata di defende e derecho di mucha 
den oficina, pero ora cu e asunto wordo 
trata publicamente, nan no ta presente pa 
saca cara di e muchanan cu nan ta trata 
di defende y yuda. Sigun tur e oradornan, 
esaki ta mustra cu un Fundacion asina no 
ta capaz pa defende e derecho di mucha 
contra abuso sexual. Esaki ta lamen- 
tablemente algo hopi tristo y bergonsoso. 
Tabatin tres jufrou di kindergarten. 

Tres den un cantidad di mas di 50 aki 
na Aruba. Tabatin solamente 4 mayor 
cu tabata interesa pa sa con pa reconose 
e charakteristicanan di abuso sexual 
y di un pedofil. E oradornan a puntra 
unda tur e otronan a keda? Esakinan ta 
e unico mamanan cu tin na Aruba? Tur 
e participantenan a enrikese nan cono- 
cemento y a keda sumamento contento 
cu un presentacion di un indole interna- 
cional y profecional. Sra. Trudy Hassel y 
Fundacion Teen Challange a hasi peticion 
pa ripiti e symposium. Henter e sala a 
pidi pa bin cu un repiticion. Reportero- 
nan di Tele Aruba y ATV a remarca cu e 
symposium mester wordo ripiti y a hanja 
stranjo cu poco hende tabata interesa den 
e tema. Dr. Di Carlo tambe a declara cu 
ya e’la cuminsa cu tramitenan pa bini cu 
e “2. Symposium Abuso Sexual di Mucha 
den Famia - Aruba 2009”, unda e lo bai 
concentra riba therapia pa e victima y 
e pedofil. Ya e’la tuma contacto cu un 
clinica na California cu ta specialisa den 
therapia pa pedofilnan. 

Tambe lo bai bini un Professor den Cog- 
nitive Behavior Therapy pa papia di e 
systema di therapia aki y sinja e thera- 
pistanan interesa e therapia aki, cual ta e 
therapia mas usa na Merca pa trata abuso 
sexual, deprecion, fobia, schizofrenia etc. 
Lo bai tin profecionalnan tambe for di Ale- 
mania, Mexico y Hulanda. Asina ta keda 
pendiente pa un follow-up cu ta priminti 
di ta algo grandi cu invitadonan interna- 
cional. Dr. Di Carlo y tur e oradornan ta 
spera cu e biaha aki si mas hende lo acudi 
na e symposium y cu e politiconan y min- 
isternan saca cara di Aruba den algo asina 
importante pa henter nos comunidad. 


Ministerio 
Awacero 
di Gracia: 

Ta presenta: E 
temanan di siman: 



DIAMARS, 25 - Sometemento 
na Autoridad; Diaranson, 26 
- Posecion Demoniaco: Dia- 
huebs, 27 - Fe Den Hesus: Dia- 
bierna, 28 - Bendiciona y ser 
Bendiciona 

Sintonisa di dialuna pa diabi- 
erna di 7:00 pa 8:30 di mainta 
e programa radial en vivo, 
Awacero di Gracia na 93.1 fm, 
Radio Victoria. 

E programa ta ser presenta door 
di: John v.d. Biezen huntu cu 
e Team di Awacero di Gracia: 
Ferris Thode, Victoria Heredia 
y Norma Toppenberg. 

Pa informacion, pregunta of 
copianan di e programacion 
diario, por tuma contacto via 
e E-mail adres: awacerodigra- 
cia@hotmail.com of telefoon 

7495484. 

E programa ta consisti di: Te- 
manan biblico, Musica Gospel 
den diferente ritmo, noticianan 
cristian rond di mundo, anun- 
cionan di diferente actividad- 
nan di e diferente denominacio- 
nan of iglesianan Cristian local, 
oracion pa diferente peticionan 
y tambe pa diferente districto y 
barionan di Aruba. 

Bo ta cordialmente invita pa sin- 
tonisa e progroma: AWACERO 
DI GRACIA 

CU DIOS BENDICIONA BO !!! 

Porsche a presenta su model nobo: Panamera 



FABRICA di auto Aleman 
Porsche a ofrece dialuna pa 


promer biaha un bista di su 
producto mas importante den 


añanan, ora a publica potretnan 
oficial di e Panamera. 

Cu un costo di desaroyo di mas 
di mil miyon Euro (1260 miyon 
dollar), Porsche ta spera di 
bende por lo menos 20 mil uni- 
dad di su auto di cuatro porta. 
Su debut den mercado, premira 
pa augustus of september 2009, 
lo duna un push necesario na 
e volumen di crecemento di e 
compania despues cu Porsche 
a sufri dos aña cosecutivo di 


stagnacion cu cerca di 100 mil 
auto.A pesar di e remodelacion 
di e modelonan Carrera 911 
convertiblenan y cupenan cu 2 y 
4 wheel drive, e compania a ad- 
verti cu e no por scapa di e caida 
fuerte di e mercado automotor 
na nivel mundial, dor di cual ta 
premira un caida den volumen 
pa e aña fiscal cu ta cera dia 31 
di juli.Ultimo biaha cu Porsche 
a lanza un model nobo tabata 
na december 2002, cu e auto 


SUV Cayenne, cual actualmente 
ta esun mas bendi di e firma, 
ya cu e ta aporta casi mitad di e 
bentanan total di Porsche. 

E compania a bisa cu e diseño 
y detayenan di Panamera ta 
sigui e estilo refina di e ultimo 
decadanan di su iconico cupe 
911 y awor presente den e SUV 
Cayenne, como tambe den e 
Boxster y Cayman.E auto, cual 
ta wordo specula lo wordo 
bendi cuminsando for di entre 
70 pa 80 mil Euro, lo competi cu 
e modelnan manera e Maserati 
Quattroporte, Mercedes-Benz 
CLS y e proximo Aston Martin 
Rapide.Volkswagen -cu pronto 
lo ta un unidad controla may- 
oritariamente dor di e holding 
Europeo di Porsche- lo sumin- 
istra e partinan pinta manera e 
ta haci’e cu Cayenne. 


MERCANCIAN0B0 

SPECIALPAPASCO&FINDI AÑA 


A 



PlayStation 3 lo por baha su 
prijsnan na maart otro aña 



RUMORNAN den e circulonan di gaming ta hopi fuerte riba 
e rebaho di prijs di PlayStation 3. E compania Sony mes no a 
declara nada ainda, pero e website web D+Pad pa medio di un 
filtracion anonimo di un reunion interno a anuncia e rebaho y 
e yegada di e wega, inclui PSP, for di maart. Si esaki ta e caso 
e ora Sony lo tin un tereno mas grandi ainda, ya cu segun e 
rumornan e prijs di e wega lo ta mucho mas competitivo cu su 
rival directo, e Xbox 360.E website tambe ta comenta cu den 
e reunion ey a mustra imagennan y videonan rba Uncharted 
2, Killzone 2 y God of War 3. Ademas di mustra den excluiva 
proximo lanzamentonan pa PSP di titulonan manera LittleBig 
Planet of MotorStorm. Igualmente e intencion di mehora por 
completo e servicio di PlayStation Network. 

UN bunita exposicion atrobe 
di alumnonan di pintamento, 
airbrush y obra di man. 

E biaha aki den curason di Da- 
kota den e edificio “Ex-Mareve” 
situa net dilanti Botica Dakota 
den caya avenida Milo J. Croes, 
antes conosi como Ferguson- 
straat. 

Un biaha mas, e directora Sra. 
Maria Caster a dirigi su mes na 
publico cu palabranan bunita, 
pa sigui anima tur e alumnonan 
cu ta sigui expresa nan mes ar- 
tisticamente asina bunita den 
nan obranan unico. Un otro 
anja exitoso pa tur, y cu gran 
satisfaccion pa e maestronan 
profeshonal Sr. Albertico Hen- 
riquez cu su grupo di airbrush, 
Sra. Gladys Lugo cu su grupo di 
obra di man y e conosido mae- 
stro profesor den pintamento 
King Lie Kwie cu su grupo. 

Un anochi cu animacion di caha 
di orgel , toca pa e dinamico 
y incansabel Alfonso “Buchi “ 
Boekhoudt. Y.....cu mas inspira- 
cion di pone e wiri pega na e 
caha di un forma , ora cu ta e 
so ta toca e caha cu asina hopi 
amor y carino, cu asina hopi 
energia bunita pa su pueblo di 
Aruba y pa tur e artistanan di 
FDEC. Pues, ora no tin tocado 
di wiri, no worry, pasobra Buchi 
mes ta toca caha Y wiri pareu ! 


Ki creatividad !! No ta tur par- 
ticipante ta conosi ainda como 
artista bon conosi, of cu a jega 
di tene kizas un solo expo di 
nan obranan, no tur kizas cu a 
jega di bende un di nan obranan 
bunita, pero cu admiracion, res- 
pet y reconocimento pa tur cu ta 
exponi di nan mesun emocion- 
nan y sintimentonan den cada 
obra fabuloso, sea ta pintura, of 
un obra di man of algo pinta cu 
airbrush. Cu promesa su tras, pa 
sigui desaroya nan talentonan, 
manera e nomber di e bunita 
fundacion aki mes ta bisa. Un 
fundacion habri pa chikito y 
grandi. Y.keda pendiente, pa- 
sobra den FDEC ta hopi ta crese 
den nan arte , y por spera den 
futuro exposicionnan individ- 
ual den nos galerianan tambe . 
FDEC cu nan parti musical den 
ful swing caba pa nan concierto 
grandi cu lo tuma lugar dia 5 di 
December venidero den Cas di 
Cultura cuminsando pa 7'or di 
anochi Y....cu entrada GRATIS 
!!!! Mi a hera lubida di bisa, 
con mi a spanta e dushi publico 
presente e anochi aki, diasabra 
ultimo dia 22 di November 
2008, ora cu mi a participa un 
bon y dushi noticia ....e noticia 
cu Lady Ruth, cu su 51 anja 
di edad ta na estado !! Hopi 
a spanta, pero hopi tawata e 


Talento y mas talento 
den exposicion 2008 

FDEC den curason di dakota 

Skirbi pa Ruthy”Lady Ruth” Vrieswijk-Bergen. 




caranan contento...pasobra. 

Lady Ruth ta na estado di nada 
mas y nada menos di 3 proyecto 
pa mira luz den 2009, Dios 
mediante. 

Dos projecto di buki, un cu 
storia, un cu poema y si tur 
cos bai bon cu e embarazo aki, 
un exposicion di su ultimo 
cuadranan tambe. No, no tin 
mester di organisa un “Baby- 
shower” pasobra e projecto 


aki ta den bon man atrobe di 
personanan cu sa di nos dushi 
idioma papiamento. Pa bin bek 
ariba e exposicion di FDEC, e 
lo ta habri pa publico for di dia 
25 di November te cu dia 28 di 
November for di 9'or di mainta 
te 7'or di anochi. Solamente un 
paar di dia lamentablemente, 
pero, acepta e invitacion aki di 
curason pa bishita e expo aki 
y sintibo tambe inspira. Nan 


a traha duro, y e frutanan por 

ser admira.Aruba tin hopi 

talento. 

Mi ta manda algun potret cu mi 
a saca, por si acaso tin espacio 
pa esakinan tambe, pa com- 
panja e resenja aki, sin mucho 
detaye, sin mucho nomber, pero 
si skirbi cu hopi amor y carino. 
Pasa un dushi resto di siman. 
Y....corda duna bo famia y pro- 
himo ruman un man !!! 

Certified Mega Mall ta bolbe organisa un 

‘Mega Fiesta di Sinterklaas’... e ta gratis 



CERTIFIED Mega Mall y Sin- 
terklaas e aña aki ta bay hasi 
hopi mucha na Aruba contento 
atrobe. Esaki tin tur cos di hasi 
cu e fiesta di Sinterklaas. Di- 
con? Pasobra Certified hunto 
cu Sinterklaas ta bay organisa 
un fiesta grandi di Sinterklaas 
na Aruba. Y tur mucha entre 3 
pa 8 aña ta invita. Esaki lo tuma 
lugar diasabra awor dia 29 di 
november, di 11 or mainta te 
2 or merdia den Certified. Den 
Certified e muchanan semper 


ta hunga un rol special. Y awor 
cu Sinterklaas ta bay hasi aña, 
Certified a pensa di hasi un 
fiesta grandi mescos cu añanan 
pasa hunto cu Sinterklaas. 
Na e fiesta aki TUR mucha ta 
haya un regalo di Sinterklaas. 
Participacion na e fiesta aki ta 
gratis. Unico cos cu ta pidi ta 
pa e muchanan pinta un kleur- 
plaat pa Sint y trese bek prome 
cu 1 december cu nan number 
y edad na Certified. Scolnan 
tambe ta invita pa participa. 



Si nan kier kleurplaat, nan por 
pidi esakinan libremente na 
Certified. Pa mas informacion 
por jama Ingrid Werleman na 
741-3300 of jama Certified, tel. 
582-9013, puntra pa Clea. 


- T H E C I N 


SCHEDULE VALID TILL NOVEMBER 25 


AT RENAISSANCE - ORANJESTAD 



A S - 


nso 

BODIESOF LIES 



NEW 


daily: 

4:45 

7:20 

9:45 


matinee: 11:45 

2:15 

lateshow: 

12:30 


SNUFDE HOND 





daily: 

7:55 

11:00 



matinee: 0:00 


late show: 

12:00 

LGL 

SINTERKLAAS EN HET GEHEIM VAN HET GROTE BOEK 


daily: 

4:00 

6:10 



matinee: 12:00 

2:00 

late show: 


□s 

MADAGASCAR2 





daily: 4:10 

6:00 




matinee: 12:05 

2:05 

late show: 


□BU 

MY BEST FRIEND'S GIRLS 




daily: 

8:00 

10:05 



matinee: 


late show: 

12:10 

LjGlJ 

HIGH SCHOOL MUSICAL 3 




daily: 3:55 

6:05 

8:05 

10:10 


matinee: 11:50 

1:50 

lateshow: 

12:15 


lPG-13 JAMES BOND QUANTUM OF SOLACE 

daily: 5:30 7:40 9:50 

matinee: 1:00 3:15 lateshow: 12:00 

fPGl BEVERLY HILLS CHIHUAHUA 

daily: 4:15 6:20 8:20 10:20 

matinee: 12:15 2:20 lateshow: 12:20 


AT PASEO HERENCIA 


PG^ii 

ROCKN ROLLA 




NEW 



daily: 

5:10 

7:25 

9:55 




matinee: 12:20 

2:45 

lateshow: 

12:10 



PG^ 

THE BOY IN STRIPED PAJAMAS 



NEW 



daily: 4:05 

6:10 

8:10 

10:15 




matinee: 12:00 

2:05 

late show: 

12:10 



ns3 

BODIES OF LIES 




NEW 



daily: 

5:00 

7:40 

10:05 




matinee: 11:50 

2:25 

lateshow: 

12:35 




BURN AFTER READING 






daily: 4:15 

6:20 

8:25 

10:30 




matinee: 12:05 

2:10 

lateshow: 

12:30 



FG^ 

JAMES BOND QUANTUM OF SOLACE 





daily: 

5:25 

7:40 

9:55 




matinee: 12:55 

3:10 

late show: 

12:00 



LE 

MADAGASCAR 2 







daily: 4:00 

6:00 

8:00 

10:00 




matinee: 11:55 

2:00 

lateshow: 

11:50 



■ 

DRIVE-IN November 20 - November 23 

■ 


rRL QUARANTINE 



Thursday: 8:00 Friday: 8:00 & 10:30 

■■ 


r~R~l RIGHTEOUS KILL 



Saturday: 8:00 & 10:30 Sunday: 8:00 


■ 

■ 

Matinee: sat & sun | Late show: Fri & Sat 

■ 

■ 

Aruba no tin placa! 



DESDE añanan ’90, hopi 
hende ta puntra nan mes ta 
unda tur entrada di Gobierno 
ta keda? Desde e tempo ey, 
entrada di Gobierno tawata 
subi cu un promedio di 10% 
anual. Asina mes, irespecto 
su color politico, el a logra 
subi nos debe nashonal (cu no 
tawata existi na introducshon 
di Status Apate!) enorme- 


mente. Na e momento aki e 
ta incontrolablemente grandi: 
Af2,2 mil miyon y e ta sigui 
aumenta. Pesey nos ta paga 
tur aña un interes di Af 132 
miyon. Pa luna esaki ta suma 
na Af 11 miyon. Pa dia ta gasta 
Af400.000,- di nos placa di 
impuesto na pago di interes pa 
fiansa cu nos gobernantenan 
a pone riba nos lomba. 


Kico a pasa cu tur e placa ey? 
Manera ta bon conoci, ta gasta 
minimal riba asunto impor- 
tante manera subsidio pa fun- 
dashon cu ta haci bon trabou 
den nos comunidad, manten- 
shon di edificio di gobierno y 
mehorashon di enseñansa. Lo 
no straña ningun hende si na 
Aruba, despues di un analisis, 
lo sali e mesun conclushon pa 
scol di e islanan BES (Boneiro, 
Sint Eustatius y Saba cu lo uni 
cu Hulanda), esta cu “calidad 
basico di e scolnan aki a baha 
bou di un nivel aceptabel pa 
motibo di un proceso di ense- 
ñansa cu ta faya riba varios 
punto esencial”. No por uza 
edificio di Conseho di Minis- 
tro ya pa hopi tempo caba pa 
motibo di un falta completo 
di mantenshon. Pa varios aña 
caba hopi fundashon por func- 
shona solamente dor di ayudo 
di caridad for di comunidad. 
Ta conoci cu e penshonnan 
bergonsoso di ministro y par- 
lamentario, e gran cantidad 
di empleado publico cu ya pa 
hopi aña caba ta sinta na cas y 
exceso grandi di personal den 
e aparato gubernamental ta 
guli gran parti di e ‘invershon- 
nan di gobierno’. Reciente- 
mente tanto e ministro di 


enseñansa y e parlamentari- 
onan cu ta funcshona como su 
relacionista publico, a declara 
cu hopi orguyo cu “e gobierno 
aki a inverti un total Af 70 mi- 
yon durante e ultimo 7 aña pa 
renovashon di scol y e proceso 
di renovashon di enseñansa. 
Esey ta menos cu e mesun 
gobierno ta gasta tur aña na 
pago di personal inecesario 
cu el a tuma den su servicio 
desde 2001. Sinembargo, 
pa gobierno esakinan tin e 
bentaha cu nan ta duna gobi- 
erno e garantia pa mantene e 
poder gubernamental den e 
siguiente elecshon. Ta asina cu 
cada empleado publico cu su 
famia agradecido ta percura 
pa 4 voto nobo! 

Recientemente Prome minis- 
tro a declara cu pronto pais 
Aruba lo dispone riba Af 700 
miyon, esta Af 250 miyon di 
Valero, Af 200 miyon di Plant 
NV, Af 170 miyon di FDA, Af 
20 miyon di Union Europeo 
pa enseñansa, y Af 60 miyon 
di BBO. Den nos tradishon 
e partido den gobierno ta 
considera e placa di gobierno 
como parti di su caha di cam- 
paña. Esey ta nifica cu e lu- 
nanan benidero lo inverti pisa 


den y lo pronkea cu proyecto 
cu lo duna pueblo e ilushon cu 
e ta progresa. Asina lo duna e 
proyecto di dump moribundo 
bida atrobe, anke e lo nifica un 
acelerashon di atraso di medio 
ambiente. Lo pusha e proyecto 
di waf di gobierno a pesar di 
duda grandi pa e consecuen- 
cianan financiero di e forma 
actual pa Aruba. Y sin duda lo 
tuma gran cantidad di hende 
cu hopi voto potencial den ser- 
vicio di gobierno pa compensa 
e consecuencianan negativo di 
8 aña di mal gobernashon. 
Pakico e diferente gobier- 
nonan semper ta scohe e 
prioridadnan robes? Hopi 
simpel. Ainda ta considera 
gobernashon como ‘negoshi’. 
Esey kier men cu no sem- 
per ta considera proyecto na 
prome lugar pa e importancia 
cu e por tin pa comunidad, 
sino pa locual e ta genera pa 
esun/esnan cu ta determina 
continuashon di e proyecto. 
Maske esaki al fin y al cabo lo 
costa pueblo varios (decenas 
y asta centenares di) miyon 
di florin, esey no ta forma un 
obstaculo! Asina tambe mu- 
cho hopi di placa di pueblo ta 
bay perdi! 

Armand Hessels 


Tabel pa calcula inkomstenbelasting of loonbelasting 

di aña 2009 ta disponibel 


SERVICIO di Impuesto ta participa na su clientenan cu e tabel pa calcula inkom- 
stenbelasting of loonbelasting di aña 2009 ya ta disponibel. E clientenan por haya 
e tabel aki sea na oficina principal of via e website www.siad.aw. 

Na e momentonan aki e tabel di impuesto ta importante specificamente pa e cli- 
entenan kendenan tin e obligacion di retene loonbelasting di nan empleadonan, 
ya cu nan lo mester aplica e tabel entrante 1 di januari 2009. 

Tabel di impuesto 

Manera conoci, desde 1 di januari 2008 tin un tabel cu ta duna un otro sistema 
pa calcula e suma di belasting. E tabel di impuesto ta conta tanto pa inkomsten- 
belasting como loonbelasting. Prome cu aplica e tabel, mester calcula e entrada 
fiscal (belastbaar inkomen) si ta trata di inkomstenbelasting. Ora ta trata di 
loonbelasting e doño di trabao mester calcula e salario netto anual (zuiver vol- 
jaarsloon) prome. 

E partinan importante di e tabel aki ta: 


1. E sistema conoce un suma liber di belasting (belastingvrij bedrag). Pa aña 2009 
e suma aki ta 

Afl. 20.252,-. Esaki ta nifica cu un persona cu tin un entrada fiscal of salario netto 
anual igual cu 

Afl. 20.252,- of menos, no ta paga belasting. 

1. E tabel tin 6 kolom (kolom I te cu VI). 

2. E tabel tin 14 categoria di entrada y 14 tarifa pa cada categoria. 

3. Cada categoria di entrada conoce dos suma di entrada (mira kolom I y II). 

4. Pa cada categoria di entrada tin 4 kolom cu ta menciona e tarifa (mira kolom 
III te cuVI). 

5. E tarifa di belasting ta progresivo na cada categoria di entrada. 

6. Grupo di tarifa 1 y 2, cada un, ta consisti di un suma y un porcentahe. Pa grupo di 
tarifa 1 e suma di belasting ta menciona den kolom III y e porcentahe ta menciona 
den kolom IV. Pa grupo di tarifa 2 e suma di belasting ta menciona den kolom V 
y e porcentahe ta menciona den kolom VI. 

Santa Rosa y Centro di Pesca Hadicurari 

A restaura pier di Barcadera pabou 




DESPUES cu dia 14 di novem- 
ber ultimo tormenta Omar a 
laga e pier na Barcadera parti 
pabou a keda bastante kibra, 
esaki a keda completa restaura 
pa un grupo dinamico di un 
cooperacion di publico y priva. 
E trabounan a ser haci pa De- 
partamento di Agricultura, 
Cria y Pesca (Santa Rosa) cu 
cooperacion di voluntarionan 
di e area encabesa pa sr. Frank 
Werleman, cu asistencia finan- 
ciero y material di Fundacion 
Centro di Pesca Hadicurari. Sr. 
Francisco Franken cu a coordina 
e diferente faceta y trabounan 


ehecuta pa e diverso actornan 
tabata satisfecho cu e resultado 
y tin bista pa mas progreso den 
futuro cercano. “E combinacion 
di voluntario, material recicla 
y contribucion financiero di e 
centro, a haci e trabou posibel 
asina rapido. Nos ta kere cu e 
logro aki yuda tur hende cu sa 
usa e area aki/’ asina sr. Fran- 
ken a declara 

Pier hopi usa 

E pier aki cual ta ser usa pa 
piscadornan pero tambe pa 
usadornan recreacional cu ta 
subi of baha ekipo of material 


for di boto na e pier. Hobennan 
tambe ta pisca regularmente na 
pier, como tambe esnan cu ta 
pasa dia na lama sa usa e pier 
pa tira un cabes na e sitio. 

Ta studiando posibilidad di 
expande e pier y ordena e 
maramento di boto etc. pa au- 
menta eficiencia. Trabounan lo 
sigui avansa segun capacidad 
y recursonan alcansa. E forma 
di traha den cooperacion aki, 
lidera pa Centro di Pesca Hadi- 
curari y Santa Rosa ta pone e 
curso pa futuro desaroyo di 
piscamento na nos isla. 



Amnesty International riba dia 25 di november 



HENDE muhe tin derecho di 
biba su bida y cria su yiunan sin 
miedo di violencia. 

Nos mester yuda nan goza di 
e derecho aki, lagando bon cla 
cu violencia por wordo preveni 
door di aumenta forza pa por 
determina e causanan, enfrenta 
y si por solucionnan. 

E violencia contra e hende muhe 
no ta un problema social sin so- 
lucion, unda nos tin cu resigna, 
djis pasobra nos tin basta aña ta 
cargando of sufriendo cu esaki. 
E ta un problema cu por afecta 
cualkier muhe, sin distinction 
di nivel social, cultural of eco- 
nomico. 

Violencia por ser preveni y 


evita. 

Desicionnan politico y legis- 
lativo mester ser invoca pa cu 
e concecuencianan y mester 
bin cu un Plan Nacional di Pre- 
veni violencia y cu esaki mester 
wordo infoca cu e consenso 
di organizacionnan sindical 
y social. Nos mester stop cu e 
situacionnan aki di violencia, 
pa nan no tuma lugar y cu den 
hopi caso por ser evita. 
Educacion desde bo infancia. 
Ta necesario pa fomenta e 
creacion y desaroyo di Progra- 
manan Educativo si nos kier 
traha cu un vision pa un solu- 
cion difinitivo di e problema 
aki; cu mester yuda na educa 
generacionnan pa futuro di 
igualdad y respeto. 


Proteha e victimanan. 

Nos mester logra cu e victi- 
manan di violencia mester 
sinti cu nan ta suficientemente 
ampara y protehi pa nan por 
denuncia e agresornan y tin e 
oportunidad di rehaci nan bida 
y di nan famia. 


Aki ta unda e trabao di sindi- 
cato of organizacionnan cu 
ta defende e hende muhe ta 
fundamental. Pa por haya of 
yega na acuerdo y medidanan 
necesario pa yuda e hende 
muhernan aki pa mantene, si 
ta nan deseo, nan puestonan di 
trabao den empresanan y si nan 


mester muda pa otro cuidad, 
sigurandonan e poder di haya 
un trabao digno pa por logra 
cu nan ta personanan liber y 
endependiente. 

Si bo ta un victima, no keda 
keto. 

Denuncia y pidi ayudo. 










































241 Local 


Diamars 25 di Novemvber 2008 I AWEMainta 


Atardi cu Poema na Van Dorp Dakota 




DIASABRA ultimo Van Dorp 
Boekhandel a habri porta y 
curason pa nos muchanan 
por a bin disfruta , recita y 
scucha varios Poeta adulto re- 
cita poema for di e buki nobo 
“Kinderen van het heelal” ( 
Children of the Universe ) 
(Mucha di Universo ) , hinca 
den otro door di e conocido 
autor Joyce Herry, cu a skirbi 
otro bukinan tambe cu bunita 
storianan pa mucha y kende 
recientemente a participa aki 
na Aruba den un siman di buki 
exitoso, organisa pa Biblioteca 
Nacional. Un bunita dama cu ta 
parse un di mi bunita amiganan 
di Dakota, Sra. Lulu Herts, e 
elegante esposa di nos amigo 


Ramon Tod Dandare, un di nos 
linguistanan aki na Aruba. E 
bunita atardi aki, den curason 
di Dakota, organisa y bunita 
dirigi pa algun di nos autornan 
local: Sra. Desiree Corea, Mu- 
nye Oduber Winklaar, Ruthy 
“Lady Ruth” Vrieswijk-Bergen y 
Joyce Herry mes, kende a nace 
na Aruba pero ta residencia 
na Hulanda. E buki aki, ta 
contene Poemanan na hulan- 
des, ingles y papiamento y ta 
specialmente pa mucha, varios 
di nan skirbi tambe door di mu- 
cha, y ta un joya ariba su mes, 
cu ilustracionnan masha bunita 
di Yvonne van Ewijk, mientras 
Paulien Tabak a percura pa e 
forma di e buki. Tawata reina 
un dushi ambiente, cu poema, 


charada, yells y a canta tambe 
hunto cu nos muchanan un 
cantica improvisa tocante lesa- 
mento. 

NOS muchanan a goza hunto 
cu varios mayornan . Sra. Mar- 
jorie Rumnit tambe a recita 
algun di su bunita poemanan na 
ingles, for di e buki. (Munye tin 
den e buki algun poema na pa- 
piamento y na hulandes, Ruthy 
tin den e buki aki 3 poema na 
papiamento) E talentoso autor 
y pintor Guendy Sneek tambe 
tawatatei. Pronto e buki “ 
Kinderen van het heelal” lo ta 
obtenibel na Van dorp tambe. 

!! Ami, como “Oma Lulu” of 
“Tante Ruthy” no por keda sin 
gradici “Jontsje”, e talentoso 
yui muhe di Sr. Gerben y Sra. 


Anna Tilma-Vrieswijk, kende 
tawata un di e hobencitanan cu 
a recita un poema skirbi door 
di Nieya van Nie, na e idioma 
ingles. Jontsje ta un mucha 
talentoso,cu ta gusta pinta y 
toca piano y ta actualmente 
den 5e klas na Mon Plaisir Basis 
school. E bunita nieta(nan) y 
nieto di mi colega Poeta (Welita 
) Munye : Lizienne, Glenelize y 


Gregory tambe a destaca y luci, 
mientras cu e hobencita Nieya 
van Nie, cu tambe tin varios 
poema inclui den e bunita buki 
aki, a recita algun di su poema- 
nan e atardi aki den un forma 
formidabel. Adhunto tin algun 
potret bunita saca di e dushi 
atardi aki, pa sigui inspira nos 
muchanan pa lesa, pasobra un 
bon buki ta un bon amigo!! 


Lourdes Bramble ganadora di ZAMI 
AWARD 2008 na Hulanda 



ARUBIANONAN na mundo 
por ta orguyoso como cu un 
yui di tera a logra e premio 
mas prestigioso na Hulanda 
pa emancipacion y ayudo di 
hendenan muher di color, mi- 
grantenan cu problema na 
Hulanda. Esaki ta e ZAMI 
award 2008. E organisacion 
ta premia hendenan muher cu 
ta pone nan mes disponibel pa 
yuda otro muhernan cu den 
bida a pasa cosnan inhumano 
pero cu asina mes tin forza pa 
continua padilanti. E anochi a 
ser habri pa e burgermeester di 
Amsterdam, Job Cohen. 

E1 a ser nomina hunto cu 4 otro 


hende muher cu tambe ta dedi- 
ca nan mes na e trabao aki. 
Tabata un momento inolvidabel 
ora cu su nomber a ser men- 
ciona como ganadora maximo 
pa aDa 2008. 

Den su speech Lourdes a probe- 
cha di e momento pa splica e 
publico cu e amor cu el a haya 
for di su isla Aruba ta loque 
semper a pone haci e trabao aki 
cu hopi cariDo y placer. Tambe 
el a enfatisa cu e ayudo pa 
hende muher en general ta keda 
te ainda den 2008 necesario 
pa asina nan por participa den 
e comunidad. E ta un trabao 
inmenso y duro pero al final e 


frutonan cu ta ser produci ta 
vale la pena. 

Trinta aDa pasa el a bini Hu- 
landa y inmediatamente a 
cuminsa traha pa proyectonan 
caminda hende muher ta cen- 
tral. Eventonan cultural Ar- 
ubano organisa ta incontabel. 
Tambe Lourdes ta mentor pa 
e studiantenan di Aruba cu ta 
biba den Noord-Holland. 

Den STADGENOOTZAAL, 
Amsterdam, Lourdes tabata 
acompaDa pa su sernan queri 
cu ta su esposo, su 2 yuinan 
Diandra y Elton y algun bon 


amigo Hulandes di dje. 

Aruba y mundo henter por ta 
orguyoso di dje. Cu Lourdes 
ta un estimulo pa un y tur cu 


ta dedica na e trabaonan tan 
importante y bunita akinan. 
Lourdes masha pabien di parti 
di e comunidad di Aruba na 
Hulanda y rond mundo. 







































AWEMainta I Diamars 25 di November 2008 


Local 125 


Japan Karate-Do Ryobu Kai Aruba 

A celebra dia di mucha 


DIASABRA dia 22 di november Japan Karate-Do Ryobu Kai Aruba 
a celebra Dia di Mucha riba Eagle Beach. Despues di un warm up 
chikito e muchanan a haci varios wega. No solamente e muchanan 
chiquito pero tambe esnan mas grandi a disfruta di dje. Tur a sali 
ganador y a ricibi un medaya. Danki na tur e muchanan pa participa 
y na e mayornan pa apoya nan. Pabien na tur nos muchanan. 

Polis ta atrapa hoben den Mustang 

ta kima tire 

DIADOMINGO marduga, polisnan durante patruyahe den Weststraat, ta nota cu lo tin un auto 
ta kima tire, debi na e cantidad di huma cu tabatin den e caya. Polis a bay y ta topa cu un Mustang 
Cora A-38600, pero na momento cu e chofer a mira polis el a core bay for di e sitio, pero no a logra 
bay mucho leu, como cu polisnan a pare. E chofer G.E.M.P. no tabatin keuringskaart, ni papel di 
number, y no por a mustra polisnan tampoco papel di seguro. Polis a confisca e auto y a detene e 
chofer. 


Ladron ta saca piesa di auto y lague 
tira den rooi na Picaron 

DIADOMINGO mainta tempran, asistencia di polis a wordo pidi na e rooi di Picaron, na unda lad- 
ronnan a laga un Nissan Centra shinishi atras. Polis a bay y ta topa cu e auto, di cual nan a los basta 
piesa. Polis a bisa cu un dia prome tambe nan a bai den e mesun rooi pa busca un otro Nissan horta. 
E testigonan a bisa polis cu supuestamente ta e yiunan di e homber A.C. ta lagando e autonan atras 
den e rooi. Polis a tuma notificacion di lo cual e testigonan a bisa pa cuminsa cu investigacion. 


Atracadornan no ta respeta ora pa 
atraca hende inocente 


DIADOMINGO merdia cuar- 
to pa dos polisnan a bay den 
Madurostraat, pa un caso di 
atraco. Eynan polis ta papia cu 
e mucha muher A.V di 18 aña, 
kende ta bisa polis cu e tabata 
canando cu su rugtas riba su 
lomba y di ripiente un homber 
a bin y cu violencia a ranca su 
tas y core bay cune. Polis a mira 
cu e mucha muher tabata basta 
spanta. Polis a hibe warda pa 
duna keho. 

E homber 
Diablo Preto 
hacienda 
trabou di 
polis 

POLISNAN di Santa Cruz a 
wordo manda diadomingo pa 
11.30 di anochi, riba caminda 
na unda e conocido di nan 
Diablo Preto, lo ta dirigi trafico 
meimei caminda. Polis a yega 
y ta topa cune para ta dirigi 
trafico y e tabata basta bou 
di influencia di alcohol. Polis 
a hibe warda di Santa Cruz y 
despues a hibe su cas. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Señor ta mi wardador, mi n’ tin falta di nada; 
den cunucu di yerba bérdé. E ta ponemi a sosegá 
E ta hiba mi na awa trankil, pa mi bolbe haña forsa” 

Salmo : 23 



A bai sosega : 



Sra.Vda PETRA DIJKHOFF-KOCK 

*19-10-1917 t 24-11-2008 


Na nomber di su jiunan : 

Marco Dijkhoff 

Fabian y Ina Dijkhoff-Vrolijk y famia 
Sita y Calito Croes-Dijkhoff y famia 
Lima Dijkhoff y famia 
Milda y Simeon Henriquez-Dijkhoff y famia 
Frenki Dijkhoff y famia 
Tina Dijkhoff y famia 
Maria y Betran Erasmus- Dijkhoff y famia 


Ruman : Eva y Rosimbo Donato-Franken 


Su nietonan, nietanan, bisanietonan, bisanietanan, prima, primonan, 
ihanan, comer y compernan 
Conocirnan y demas famia. 

Famia : Dijkhoff, kock, Thiel, Henriquez, Franken, 

Erasmus, Croes, Donato, Flaningin, Vrolijk 
Donati. 


Acto di entiero lo wordo anuncia despues. 



noticia@awemamta.com 

Tel: 583-1400 
Fax: 583-1444 


Adres pa condolencia : Aurora Funeral Home, Cumana #76 
Diamars 25-11-2008 
7’or pa 9’or di anochi 

Despues di entiero nos no ta ricibi condolencia na cas. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

"Señor, Bo ta duna bendicion na esnan cu 

ta husto; Bo ta rondoné cu cariño manera cu un escudo. " 

Ps. 5:12 

Cu honda pena pero conforme cu boluntad di Dios, nos ta anuncia 
fayecimento cristianamente di: 



Policarpo Tromp 

mihor conoci como: "Poli " 
na edad di 88 aña 

Emely V. Tromp-Bislip 

Edna y esposo Mauro Estrada 
Leticia y esposo Humphrey van Trikt 
Ingrid y esposo Arie Swaen 
Franklin y esposa Carmen Tromp- 
Rodulfo 

Roosje y esposo Xavier Vis 
David Tromp y compañera Vilma 
Nuñez 

Emy y esposo Robby Hart 
Stella y esposo Maikel Oduber 
Swa y Cuñanan: Rigoberto y Agnes de Windt-Nicolaas 
Sra.vda. Ina v/der Weide-de Windt 
Stella de Windt 
Albert de Windt 

Sra.vda. Reineta de Windt-Quant 
Sra.vda. Claudette de Windt-Caldeira 
nieto y nietanan: Marlon Estrada 

Carlos y Yvette Estrada-Dominguez y yiunan 

Orlando van Trikt 

Sue-Lynn van Trikt 

Jennifer van Trikt 

Desiree y David Passchier y yiu 

Carol Swaen 

Allan Tromp y yiunan 

Mitchell (Tony) Tromp y Anjuska Forero y 

yiunan 

Rouven y Anita Tromp-Wever y yiunan 
Deborah Tromp y Bekir Ozkan y yiunan 
Andy Dirks y famia 
Xaviera Vis y Giovanni Boekhoudt 
Javier Vis 

Randall Tromp y Nathalie Tromp y yiunan 

Davina Tromp y Patrick Petrocchi y yiu 

André Tromp y Vanessa Maduro y yiu 

Melissa y Reynold Franken 

Kenrick Tromp 

Robert Hart 

Kimberly Oduber 

Su verpleegster stima: Luz Marie Diaz, 
sobrino y sobrinanan, primo y primanan 

famia: Tromp, Bislip, de Windt, Estrada, Van Trikt, 

Swaen, Rodulfo, Vis, Hart, Oduber, 
v/der Weide, Albus, Weert, Ras, Odor, Kip y 
demas famia na Corsow, Hulanda y Merca, ta invita tur amigo, bisiña 
y conoci pa asisti na e acto di entiero cual ta tuma lugar diarazon 
26 di november 2008 pa 11'or di mainta saliendo for di Misa San 
Francisco pa santana catolico den Caya Ernesto Petronia. Poli lo 
ta reposa for di 9'or di mainta den Misa San Francisco na Playa. 

Adres pa condolencia: Dialuna dia 24 di november 2008 
na Mementomori Funeral Home di 7'or pa 9'or di anochi 

Nos ta lamenta cu nos no por ricibi bishita di condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 


Na nomber di su: 
Esposa: 

Yiunan y Esposo(a): 

Fiesta pa hubiladonan na 
E.P.B.-Oranjestad 


Oficina di BUVO ta haya 
bishita di ladron pa di 
tantisimo biaha 


DIAMARS, 18 di november ul- 
timo, E.P.B. Oranjestad tabata 
di fiesta pa celebra hunto cu e 
hubiladonan nan 30 y 35 aña 
di servicio den enseñansa. E 
celebracion aki a tuma lugar na 
Restaurant Aloe den ambiente 
di musica di saxofon na unda e 
hubiladonan y nan invitadonan 
a disfruta di un dushi cena. 


Despues di e cena directora di 
E.P.B.-Oranjestad sra. Candida 
Lamp a haci entrega di regalo 
na e hubiladonan cu 30 aña 
di servicio cu ta docentenan 
Eric Bisslick, Franklin Herts y 
Philippus Tromp. Hubiladonan 
cu 35 aña di servicio ta docen- 
tenan Jacobo Arends, Candida 
Croes, Orlando Lo-Fo-Sang, 


Hilario Maduro, Emilio Martijn 
yAlfonsoTromp. 

PA medio di esaki tambe direc- 
tiva, maestronan y alumnonan 
di E.P.B. Oranjestad ta manda 
un palabra di PABIEN pa tur nos 
hubiladonan y cu nan siqui hopi 
aña mas cu e mes un amor y 
perseverancia pa cu educacion 
di nos hobennan. 


OPPA malcontento cu servicio 

di Post Aruba 


DIA 12 di november OPPA a 
manda corespondencia via Post 
Aruba pa su miembronan 
cu informacionnan importante. 
Awe, despues di casi dos siman 
ta resulta, cu hopi 
miembro ainda no a ricibi loke 


a ser manda. 

OPPA, pa medio di esaki, ta 
yama tur su miembronan pa 
acudi na oficina di OPPA 
pa cumpra nan carchi di e cele- 
bracion di Pascu y haya e demas 
informacion. 


Oficina lo ta habri tur dialuna y 

diamars y den siman di 8 pa 12 

di december tur 

dia di 9’or pa 12’or di merdia. 

OPPA ta spera cu asina toch e 

informacion ta yega na su mi- 

embronan. 

POLISNAN di Oranjestad, durante patruya na haltura di oficina 
di BUVO ta mira un homber riba e prome piso banda di 7.30 di 
anochi. Polis a dicidi di bay dal un rond y bolbe, y ora cu enan a 
regresa, nan ta mira e homber sinta tras di computer. Mirando 
e ora, polis a dicidi di baha for di auto pa tira bista y a mira cu e 
ladron a kibra e porta dilanti pa e por a drenta y a sali for di ben- 
tana. Na e mometo ey, no por a mustra kico a wordo horta, pero 
nan lo traha un lista. 


Cumana 76 
Oranj estad, Aruba 

Tel: 588-6699 
Fax: 588-6698 
Cel: 593-0857 /560-1403 


Señor ta mi wardador, mi n’ tin falta di nada ; 
den cunucu di yerba bérdé. E ta ponemi a sosegá. 

E ta hiba mi na awa trankil, pa mi bolbe haña forsa” 

Salmo : 23 



Sr Paulus Ireneo Irausquin 


Mihor conoci como Pau 
*28 Juni 1963 18 November 2008 


Nomber di su Mama: 
Ruman: 

Sobrina y sobrino nan: 


Maximina “Chichi” Irausquin 

Trina Irausquin 

Natasha Angela y jui 

Nathaly Angela y jui 

Viclisha Stamper y jui na Hulanda 

Entony Dirks 

Estevline Koolman 

Ericson y Teric Pieternella 

Demas sobrina y sobrinonan 


Otro Rumannan: Demetro Geerman, esposa y famia 

Antonio Geerman, esposa y famia 
Toribio Geerman, esposa y famia 
Marcelino Geerman 
Gabriel Geerman y juinan 
Hubert Geerman, esposa y famia 

Marcelo “Buchi” Irausquin, esposa y famia 

Victoria “Toya” Irausquin y famia 
Julianita “Ninita” Irausquin y famia 
Maria Irausquin y famia 


Omo: 

Tantanan: 


Madrina: Julianita “Ninita” Irausquin 

Iha: Natasha Angela 

Amigo di cas: Sargento Pascual Ras y famia na Merca 
Amiga Delia Maduro 

Primo y primanan, Acto primo y acto primanan, Bisiñanan, Amigo- 
nan, Andy y su grupo y Ex coleganan di 1270, Caruso Booi, Post 
N.V.,Rhodhana Security y Wescar Aruba N.V. 


Famia: Irausquin y demas famia y conocirnan 

Adres pa condolencia: Mabon 23 

Acto di entierro lo wordo anuncia despues 

Checkeo di sucu, cholesterol, 
triglycerides y presion na Wit 
Gele Kruis Noord dia 28 di 
november 2008 



Wit Gele Kruis Aruba ta recorda e pueblo di Aruba cu nan ultimo 
checkeo den bario lo ta 28 di november 2008 na Noord di 7.00- 
9.30 A.M. Lo controla sucu, cholesterol, triglycerides y presion y 
tambe pisa y midi haltura. Checkeo di bista y presion den wowo 
ta den man di Optica Oduber & Kan. 

Ta recomendabel si ta nesecario pa tuma un kopi te sin sucu 2 ora 
prome cu e checkeo pa evita biramento di cabez y stoma. Pa mas 
informacion yama : 5824444/5876010 /5847020 

Wit Gele Kruis ta invita tur persona pa haci uso di e oportunidad aki 

prome cu fin di anja pa asina bo 
persona por mantene un curpa 
balansa y saludabel. 


TA BENDE 


TERENO 

EINGEDOM 

916 M"na 
Taiiki Leemdert. 
Piijs 115.000 pa mas 
iufofimcion 
yaina 5931082 


Tambe kier recorda tur persona 
cu dia 2 y 4 di december ta e ul- 
timo oportunidad pa controla na 
Wit Gele Kruis Savaneta y Noord 
di 3.00-4.30 p.m. pa anja 2008. 


Inspiracionnan 
ta luci 

Riba cada mesa, na cada muraya, 
den cada huki 


Tur sorto, di tur tema y di tur color 
Colga na ordo artisticamente 
Awe nochi, talento expresa den amor 
Y cada un ta unico y diferente 
Cu satisfaccion, otro realisacion 
Un team di maestronan cu dedicacion 
Sr. Alberto Henriquez su grupo di airbrush 
Sra. Gladys Lugo su grupo di obra di man 
Y King Lie Kwie su grupo di pintamento 
Awe nochi, cu curason y caranan contento 
Hopi trabao den e setup ta duna fruta 
Wowonan ta mira arte cu nan ta gusta 
Cu hopi inspiracion e cuadranan a wordo colga 
Pa e team di maestronan di FDEC bon capacita 
Cuadranan manera extra vitamina presenta 
Obranan di airbrush y obranan di man cu ta alegra 
Despues di hopi les, den anja 2008 cu ta casi termina 
Tempo, trabao, hobbie y dedicacion, tur ta wordo corona 
Un bunita bendicion pa nos comunidad 
Un bunita occasion pa comparti amistad 
Den nomber di nos, e alumnonan presente 
Un danki grandi na e maestronan excelente 
Cu Dios sigui bendiciona e fundashon balente y dinamico 
Pa un otro anja exitoso logra na un manera fantastico 
Pasa un Bon Pascu y un Feliz anja 2009 cu ta para nos 

dilanti 

Yena di salud, alegria, amor, pasenshi y cu bunita dianan 

briyante 

Yena bo dianan cu colornan di amor y paz 
Y sigui disfruta awor di nos expo, sinti boso na cas... 

Autor : Ruthy”Lady Ruth” Vrieswijk-Bergen 

Servicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Botica na Warda ■ 

Pabou di Brug:Botica Paradera 
Pariba di Brug:Botica 

Dokter na Warda m 

Pabou di Brug: dr. 

Pariba di Brug: dr. Luchmun 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 


EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup(a)setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

MPRENTA: Imprenta Nacional Arubano. 
DIRECTOR: VictoriTokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Pornografia riba internet 

Na 1985 y 1986 mi tabata den servicio di e 
Comision di Procurador General riba Pornografia, 
cual tabata un di e tareanan mas dificil den mi bida. 
Pa 18 luna mi tabata tin e responsabilidad 
inevidiabel, hunto cu diez otro colega, di samina e 
material mas vergonzoso cu a yega di ser publica. 
Hopi hende ta kere cu obsenidad ta consisti di 
desnudez pinta cu airbrush manera ta sali den 
revistanan popular masculino, mientras cu 
berdaderamente e ta envolvi violacion increibel 
contra hende muher, muestranan di bestialidad, 
abuso y te hasta asesinato di mucha, y otro 
topiconan cu mi no por discribi aki nan. 
Lastimamente mi mester bisa cu tur loque mi a 
mira durante e 18 lunanan ey awor ta disponibel 
riba internet, y por worde mira pa cualquier mucha 
di 12 aña cu tin aceso na un computer cu conexion 
di internet. Nan por baha, y imprimi, material cu 
claramente ta ilegal y mescos cu por worde haya 
den cualquier libreria pa adulto. 

Como un sicologo di mucha lo mi desea di bisabo 
cu e material aki ta teriblemente destructivo, 
specialmente pa mucha homber cu ta na principio 
di nan adolecencia. E ta siñanan pa asocia sex cu 
violencia, y e ta prepara nan pa un adiccion di bida 
largo. 

Asina mes, Corte Supremo di Merca a dicta cu e 
ley, cu a worde diseña pa proteha mucha di e 
maldicion aki, ta inconstitucional. 

Tur loque mi por haci ta di suplica mayornan pa 
check bon na kico bo yiu ta worde exponi riba e 
computer ey cu ta mustra asina inocente. 


PANADERI A.DEL PUEBLO 



Panadcria del Puobio 
‘Wonda Loaf” 



Guyabastraat 4, Dakota Tel: 582 4748 



PA TUR FffiSTA 
PAMUCHA 

YAMA 

5923523 / 5838769 


Dos muher atraca 
riba beach dilanti 
highrise hotel 


POLIS a bay diadomingo anochi pa ll’or di anochi, riba un beach 
dilanti un highrise hotel, na unda dos muher a keda atraca. E 
prome informacion cu a drenta tabata papia cu violacion sexual, 
pero ora cu polis a topa cu e dos personanan, a resulta cu ta trata 
di un atraco. Nan ta bisa polis cu nan tabata canando y di ripiente 
un homber color scur a bin riba nan y a ranca nan tas bai cune. 
Den e tas nan tabatin pasaporte, celular y tambe 300 dollar. Nan 
ta bisa polis cu despues e homber a drenta den un Nissan Cen- 
tra color blou A -22540 y a bay for di e luga. Polis a controla e 
number cu Centrale Post y a resulta cu e number no ta cuadra cu 
e auto, pero e ta pertenece na un Toyota Yaris blanco di Shaba. 
Polis a bai Shaba y ta topa cu e Toyota Yaris blanco den cura cu 
un platji number so. 


Usa bo placa concientemente cada dia 

Abona y ricibi bo 
corant preferi te na 
porta di bo cas tur 
mainta 


Maintd 




Abonayama 583-1400 


TIPO Dl CAMBIO OFICIAL 

Valido pa 25 November 2008 


Placa Extranhero 

Bank Papieren 

Wisselen, Cheque 
Reis Cheque en 
Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.39 

1.41 

1.43 

Engelse Pond Sterling 

2.60 

2.65 

2.71 

Zwitserse Frank per CHF. 100 

146.99 

147.71 

148.51 

Ned.Ant. Gulden perANG. 100 

98.94 

100.00 biljetten 100.20 
chq./overboeking 100.00 

Japanse yen per JPY. 10.000 

184.00 

185.68 

187.554 

EuroperXEU. 100 

225.44 

227.49 

229.78 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1_1 

Horoschoop | 

g£|J Aries 21 Mrt-20Apr 

Ww Un cuestion di placa ta provoca 
friccionnan na cas. Un presupuesto mas 
chikito di lo usual ta obligabo pa bin cu 
limitacionnan. 

^UrO 21 Apr-20 Mei 

Si bo usa un suma chikito di placa 
den un hende cu ta interesabo, e lo marca 
un diferencia sustancial den bo relacion 

awor. 

Geminis 21 Mei-20Jun 
ni Si bo mira cu cuidao rond di bo y bo 
ta atende e detayenan, lo bo ta na e lugar 
adecua ora e oportunidadnan yega. 

S£Cancer 21 jun-20jui 

Tin tension entre abo y un superior 
cu lo por determina bo progreso. 

ffik. LeO 21 Jul - 20 Aug 
■Jr Tin un persona nobo den e scenario 
di bo bida profesional cu ta lagabo sinti su 
presencia y ta interumpi bo rutina. 

VirÇ (0 21 Aug - 20 Sep 

Un oportunidad interesante pa gana 
placa por aparece, pero e no ta hopi visibel, 
dus atende tur clase di propuestanan y 
oportunidadnan. 

Ajéjk Libra 21 sep-2ookt 

Si bo ta haya cu bo ta stagna den 
bo carera of negoshinan puntra bo mes si 
realmente bo ta bon situa. 

, JF* Scorpio 21 okt - 20 Nov 

Elabordenredyusodicontactonan 
lo ta di hopi ayudo pabo. Tuma bo tempo y 
yama coleganan bieu y e personanan bon 
ubica pa pidinan asesoria, informacion y 
referencianan. 

£\ Sagitario 21 Nov-20 Dec 
jfy Aunke e cosnan ta parse calmo 
na superficie, tin un tormenta abao den bo 
ambito profesional. E lo hayabo a no ser cu 
bo prepara for di awor. 

Capricornio 21 Dec 20j an 

Bo finanzas personal ta mehora cu 
cierto pagonan cu nan tabata debebo of 
concesionnan inespera. 

jJfJ AqUariUS21Jan 20Feb 

Tgfc Ora bo mester kies entre un 
disciplina nobo of un actividad profesional, 
no precipitabo, pasobra nan ta supone un 
cambio radical di direccion. 

jfel PiSCiS 21 Feb-20Mar 

E exito di awe ta depende mas di bo 
capacidadnan y talentonan inherente cu di 
bo experiencia previo. 

Vulnerabilidad den e kernel di Vista 



UN eror den e nucleo di Win- 
dows Vista lo por wordo explota 
pa manda malware, ademas di 
por causa un desbordamiento di 
buffer colgando e sistema. 

Un compania di seguridad Aus- 
triaco, Phion, tabata esun cu a 
haya e vulnerabilidad aki. 

E eror ta analiza den Vista Ulti- 
mate y Enterprise, aunke segun 
e investigadornan a revela, “ta 
probabel cu e ta afecta e resto di 
versionnan di 32 y 64 bits”. M 
anera The Inquirer ta splica, e 
vulnerabilidad ta den e sistema 
di red ora ta manda solicitud- 
nan na API “iphlpapi.dll”. A 
traves di e buraco di seguridad 
aki e equipo lo por paga of 
causa e perdida di conectividad 
di red mediante atakenan di 
denegacion di servicio (DoS) y 
aunke tin mester di permisonan 
di administrador pa probecha 
e vulnerabilidad, esaki lo por 


wordo explota mediante envio 
di paketenan DHCP sin permi- 
sonan di administracion. 

Phion a comunica cu nan ta 


trahando cu responsablenan di 
Microsoft pa clasifica y coregi 
e vulnerabilidad, cuyo solu- 
cionno lo yega te e proximo 


Service Pack di Vista. E eror 
no ta afecta Windows XP y no 
tin informacion cu e la wordo 
explota. 

Dialuna awor por cuminsa paga impuesto 
di vehiculo di motor di aña 2009 


SERVICIO di Impuesto ta participa cu dialuna awor, dia 1 di december, su 
clientenan por cuminsa haci pago delanta di impuesto di vehiculo di motor (mo- 
torrijtuigenbelasting) di aña 2009. E clientenan por haci pago tanto na Servicio 
di Impuesto mes of via banco. E clientenan cu ta desea di paga via banco mester 
tene cuenta cu e condicionan prome cu haci pago. Pa loke ta trata e plachinan di 
number ta necesario pa presenta e prueba di pago y e prueba di seguro valido na 
momento di busca e plachinan. Pa aña 2009 e color di e plachinan di number ta 
fondo geel cu letter y/of cifra preto. 

Pago na Servicio di Impuesto 

E cliente cu ta desea di paga na Servicio di Impuesto por haci esaki sea na oficina 
principal na Camacuri of na un di e oficinanan di gobierno na San Nicolas, Santa 
Cruz of Paradera. 

Orario di caha 

Na Camacuri di dialuna pa diabierna: mainta di 7:45 pa 11:45 y atardi di 1:15 
pa 3:30. 

Na Oficina di gobierno San Nicolas, Santa Cruz of Paradera di dialuna pa diabierna: 
mainta di 8:30 pa 11:45 yatardi di 12:15 pa 2:45. 

Con por haci pago? 

E cliente por paga sea cu placa cash, “debit card” (maestro), bankcheque of 
kassiercheque. 

Tene cuenta cu pa impuesto di vehiculo di motor no ta posibel pa paga cu cheque 
personal. 

Rekisitonan ora di haci pago 

Pa haci e servicio mas eficiente y lihe Servicio di Impuesto ta pidi su clientenan 
pa no lubida di trece: 

1. Prueba di registro di e vehiculo di Servicio di Impuesto. 

2. Recibonan di pago di aña 2008. 

3. Permiso valido pa plachi B, TX, V, O y T. 

E clientenan cu ainda debe impuesto di aña 2008 lo mester caba di paga esaki 
prome cu paga e impuesto di aña 2009. 

Pa plachi di number cu ta exigi un permiso (vergunning) manera bus, taxi, v- 
auto, plachi “O” y “T”, e cliente/portador di e permiso por haci pago unicamente 
na e oficinanan di Servicio di Impuesto. Esaki ta pa motibo cu mester controla si 
e permiso ta valido na momento di haci pago. Si e permiso no ta valido e cliente 
no por paga e impuesto. Den un caso asina e cliente mester regla su permiso na 
DOPV prome. 

Prueba di seguro valido 

Na momento di haci e pago di impuesto, no ta necesario pa e cliente presenta 
su prueba di seguro valido. E prueba aki ta necesario si na momento di busca e 
plachinan di number. 

Pago via banco 

E clientenan por haci pago via banco tambe. Den e caso aki e siguiente condicion- 

nan ta 

aplicabel. 

1. E cliente ta paga unicamente e impuesto di aña 2009. No ta permiti pa paga e 
impuesto di dos of mas aña fiscal den un solo transaccion. 

2. E cliente mester paga e impuesto di ful e aña 2009. No por haci pago pa sola- 
mente un of mas kwartaal di aña 2009. 

3. E cliente mester tin e impuesto di aña 2008 completamente paga. Si ainda e 
cliente no a caba di paga e impuesto di aña 2008, e ora e mester acudi na Servicio 
di Impuesto pa haci pago. 

4. Pa plachi cu ta exigi un permiso (B-TX-T-O-V) no ta posibel pa haci pago via 
banco. 

5. No ta permiti pa paga e impuesto di dos of mas number den un solo transac- 
cion. 

6. Pa esnan cu ta paga via internet, mester tene cuenta cu e opcion di pago via 
“bill 

payment” no ta posibel. Si ta posibel pa haci transferencia (funds transfer) pa 



cuenta di 

Servicio di Impuesto cu e descripcion menciona akibao. 

Con ta haci pago via “bank tansfer” (internet)? 

Pa pago via banco e cliente ta sigui e siguiente pasonan. 

PASO 1 Prepara e siguiente informacion: 

1. Number di registro (persoonsnummer) 

2. Number di plachi 

3. Conta e suma di impuesto pa aña + e suma di plachi pa aña (20,00) 

PASO 2 Scoge opcion di transferencia (“funds transfer”) 

PASO 3 Den e hoki di descripcion ta yena: 

Persoonsnummer - plachi di number - periodo di pago 
Ehempel: 1234567 - A 1327 - voljaar 2009 
PASO 4 Yena e suma total di impuesto 

E suma total di impuesto ta consisti di e tarifa di impuesto di ful e aña mas 
Afl. 20,- di gasto di e plachinan. 

E suma di impuesto ta para riba e formulario di registracion. 

Si e suma di impuesto ta Afl. 300,-, e ora e suma total di pago ta Afl. 320,- 
(300,- + 20,-). 

Nota: si e cliente no paga e gasto di e plachinan (Afl. 20,-) e no por haya su 
plachinan. 

Busca plachi di number 

Despues di haci pago, e cliente por busca su plachinan di number na e local den 
e edificio schuin dilanti di e oficina principal na Camacuri. No mester lubida di 
trece e recibo di pago y e prueba di seguro valido. 

E cliente cu a paga na oficina principal na Camacuri, por pasa busca su plachinan 
mesora. Pa e cliente cu a paga na Oficina di gobierno na San Nicolas, e por scohe 
pa pasa busca su plachinan di number mesora na Camacuri of e ta palabra cu e 
cahero ki dia e ta busca su plachinan na San Nicolas mes. Den e caso aki e cliente 
por busca su plachinan despues di un siman. 

Un cliente no por busca su plachinan di number na Oficina di gobierno na Sta. 

Cruz of 

Paradera. 

Tene cuenta! 

E cliente cu a paga via banco no por busca su plachinan di number mesora, sino 
3 dia despues di a haci pago. Ora di busca e plachinan e cliente ta presenta cu su 
recibo of printout di pago hunto cu e prueba di seguro valido. 

Servicio extra pa pago colectivo 

Servicio di Impuesto tin un servicio extra pa e empresanan of grupo di persona/ 
colega etc. cu kier paga mas cu 10 plachi di number. E grupo ta colecta e placa 
hunto cu tur e documentonan necesario (mira e parti di e rekisitonan menciona 
ariba) y ta apunta un persona kende lo percura pa haci e tramitenan. E persona 
encarga aki mester acudi na oficina principal na Camacuri y ta acudi na e bali 
di recepcion dilanti unda e lo haya e guia necesario. Asina cu caba di registra e 
pagonan, Servicio di Impuesto lo tuma contacto telefonico cu e persona encarga 
pa busca e documentonan bek. 

“Solo a sali” 

Elisabeth Pope su prome presentacion 
tabata simplemente fenomenal 




DESPUES di algun siman di promocion, Elisabeth Pope su 
debut a tuma luga den su pueblo di San Nicolas, pa ser exacto 
na Scol di Arte. 

Mester bisa cu for di tempran caba, e publico a cuminsa yega, 
pa e presentacion cu a cuminsa 5’or di atardi, cu su gran elenco 
di musico y artista nan invita manera, Jack Tromp cu tabata for- 
midable den su interpretacion, coro Ars Nova, y Aneudi Cabral 
, tambe tabatin un exposicion na mes momento di cuadro nan 
di e artista Mireya Thielman y Mo Mohamed cu a duna e sala di 
concierto un toque special masha bunita 
Un show cu a culmina cu e publico pidiendo pa mas, e publico a 
keda sumamente encanta y ta na su lugar pa invita henter Aruba 
pa awe, diamars 25 di november den Cas Di Cultura pa 8’or anochi 
pa bin disfruta di e voz angelical di nos cantante soprano Elisabeth 
Pope. Solo a Sali ta un presentacion di Unoca. 


Huramentacion di Geoffrey 
Wever como abogado 




DIABIERNA 21 di november mr. Geoffrey Wever a huramenta como abogado. Mr. Geoffrey Wever 
a studia ‘notarieel recht’ y ‘fiscaal recht’ na Vrije Universiteit Amsterdam, y e demas materianan 
pa dune e posibilidad di eherce e profesion di abogacia. Despues di su estudio ela traha un aña na 
Spighthoff Amsterdam como consehero fiscal y na november 2007 a bolbe Aruba. Desde e tempo 
ey e ta trahando na oficina di abogado CROES WEVER TCHONG como consehero fiscal. Awor mr. 
Geoffrey Wever lo eherce e profesion di abogado tambe, banda di esun di consehero fiscal. 


Exitoso torneo Mike Eman na Calabas 


BENNY Sevinger, parlamen- 
tario di AVP durante conferen- 
cia di prensa semanal a felicita 
organizacion di partido AVP 
y organizacion di Calabas cu 


diadomingo a organiza un 
torneo na nomber di lider di 
partido Mike Eman cu tabata 
un exito rotundo. 


E1 a bisa cu a trata di un evento 
cu pueblo a respalda y tambe 
caminda cu por a sinti e cam- 
bio cu pueblo ta anhela y cu lo 
bin den proximo eleccion. 














































